Iraunkortasun estrategia onartu du Fagor Taldeak, gaur egin duen Batzar Nagusian - Debagoiena - Goiena.eus\nIraunkortasun estrategia onartu du Fagor Taldeak, gaur egin duen Batzar Nagusian\nUxue Igarza Loiola 2021-05-26 16:11\nJoxean Alustiza lehendakariak azaldu duenez, "emaitza txukunekin" amaitu zuen Fagor Taldeak 2020a: 1.260 milioi euroko salmentak eta 28,4 milioi euroko irabaziak izan ditu. Bestetik, 5.009 lanpostu izan ditu Euskal Herrian, eta, 10.000tik gora, atzerriko plantak aintzat hartuta.\n2021eko Batzar Nagusia egin du gaur Fagor Taldeak, eta 2020 ekitaldiaren balorazioa, COVID-19aren testuingurua eta aurrera begirako erronkak izan dira hizketagai.\nHain zuzen ere, etorkizunari begira, Fagor 2030 iraunkortasun estrategia onartu da; alegia, bost konpromiso nagusi hartu ditu hamarkada honi begira: ekonomia digital, deskarbonizatu eta zirkular baten testuinguruan enplegua sortzen jarraitzeko negozioak eraldatzea; gobernantza eredu demokratikoa hobetzen eta garatzen jarraitzea; testuinguru egokiak sortzea pertsonek "euren onena" eman dezaten; larrialdi klimatikoari aurre egiteko karbono aztarna murriztea; eta lurraldearen eraldaketan inplikatzea.\n4 milioi euro, komunitateari\n2019koak baino "apalagoak" izan dira emaitza ekonomikoak, Joxean Alustiza lehendakariaren esanetan. Alustizaren iritziz, pandemia ez da "ustekabean" pasa baina, halere, egoerara "egokitzeko gaitasuna" erakutsi dutela esan du: "2020koa ekitaldi konplikatua izan den arren, gure bazkideek egindako ahaleginei esker, urtea emaitza txukunekin bukatzea lortu dugu".\n1.260 milioi euroko salmentak izan ditu Fagor Taldeak, eta 28,4 milioi euroko irabaziekin bukatu du urtea. Hortik, baina, 4.067.653 euro komunitatera bideratu ditu Taldeak, IPDK fondotik. "Komunitatetik sortu ginen, haren parte gara eta hari ekarpena egitea dagokigu", azaldu du Alustizak. Debagoiena 2030ek, kooperatibetako euskara planek, Gizabidea Fundazioak, Mondragon Fundazioak, Mundukide Fundazioak eta hainbat interkooperazio proiektuk jasoko dute Fagorren laguntza.


Inprimaketa funtzionala, etorkizuneko erronkei erantzuteko | Tecnalia\n«Inprimaketa funtzionaleko gure garapenetan, ezagutza, joerak eta berrikuntza partekatzen ditugu Europako erreferentziazko industriarekin»\nInprimaketa funtzionala garatzeko erabiltzen diren teknologiek eta prozesuek nabarmen murrizten dute ingurumen-inpaktua\nInpresio funtzionala garatzeko erabiltzen diren teknologiek eta prozesuek inpaktu handia dute gure eguneroko bizitzan eta gizarte osoan. Berrikuntza horiek zenbait elementuren diseinua markatuko dute; adibidez, sentsoreena, berokuntza-sistemena, kableena edo etorkizuneko argiztapen-sistemena.\nGure ezagutza teknologikoari eta azken belaunaldiko laborategiei esker, gauza gara prototipoak garatzeko eta transferitzeko –ondoren aplikatu ahal izateko–, eta, horri esker, lehiakortasun handiagoa lor dezakegu industrian.\nHauek dira prototipook garatzeko urratsak: material-substratuak hautatzea; tinta-formulazioa; diseinu elektronikoa; inprimaketa-prozesua optimizatzea; karakterizazio funtzionala eta azken produktuen prototipoak sortzea, hala nola plastikozko piezenak; substratu metalikoak edo zeramikoak, eta substratu malguak, gainazal konplexukoak, kurbadurak eta 3D-ko inpresioak dituztenak.\nIkerketaren eta garapenaren aldeko apustuari esker, hiru patente erregistratu ditugu teknika hauetan:\nZuzeneko 3D inprimaketa material ez-konbentzionalen gainean\nZuzeneko 3D inprimaketaren bidez, produktuak pertsonalizatu eta elektronika integratu egin daiteke pisurik gehitu gabe, eta, hala, saihestu edo murriztu egiten da zirkuitu inprimatuko plaken erabilera. Zuzeneko 3D inprimaketak nabarmen aldatuko du elektronika objektu arruntetan integratzeko modua; adibidez, panel argiztatu integratuak edo objektuetan txertatutako antenak.\nKonpositeetan integratutako funtzio inprimatuak\nKonpositeen funtzioak txertatzeko prozesu bat garatu dugu, nabarmen murrizten dituena egituran eragindako kalteak. Prozesu hori erabakigarria da balio erantsiko produktu konposatuak garatzeko, eta aldatu egingo du pieza konposatu multifuntzionalak fabrikatzeko modua, hala nola ukipen-botoiak dituzten argiztapen-panelak, elementu berotzaile integratuak, tentsio-sentsoreak edo tenperatura-sentsore integratuak.\nKonposite eta ehunetarako estalgarri inprimagarriak\nEstalgarri inprimagarriak garatu ditugu, zeinak ijeztu egin baitaitezke errendimendu handiko konpositeak eta ehungintzako piezak lortzeko. Estalgarri horiek elektronika inprimaturako dituzten abantaila nagusiak dira, batetik, lerro finak inprimatzeko aukera (< 100 µm), eta, bestetik, elastikotasun-propietate handiak. Konposatuak mekanikoki sendotzeaz gainera, estalgarri horiek badituzte beste zenbait funtzionalitate ere; esaterako, eroankortasun antibakteriano, elektriko eta termikoa, edo propietate estetikoak.


Lehen azterketa gainditu du 'Mingaina dantzan' esperientziak | El Diario Vasco\nGipuzkoaLehen azterketa gainditu du 'Mingaina dantzan' esperientziak\nLehen azterketa gainditu du 'Mingaina dantzan' esperientziak\nJolaserako tartea Santa Katalina inguruko paraje ederrean. / N.A.\nUdaleku giroan, elkarrekin igaro dituzte hamar egun Mundakan eremu soziolinguistiko desberdinetako 30 nerabek\nN. AZURMENDIMundaka Martes, 11 julio 2017, 19:10\nEuskararen ezagutza eta erabilera neurtzen duen Inkesta Soziolinguistikoak, azken egunotan horren aipatua izan denak, ez ditu aintzat hartzen 16 urtetik beherakoak, baina 16-24 adin tartekoak badira Euskal Herri osoan euskaldunenak, eta euskara gehien erabiltzen dutenak, pentsatzekoa da adin horretatik azpikoek hobetu egingo dituztela markak, EAEn bederen D ereduan ikasitakoak baitira gehienak.\nEz dago argitu beharrik gauza bat dela ezagutza, beste bat erabilera eta hirugarren bat bi aldagai horien arteko harremana, orain urte batzuk uste zena baino askoz ere konplexuagoa, batez ere luze gabe euskal hiztunen komunitateko multzo nagusia osatuko duten gaurko haur, nerabe eta gazteen kasuan.\nEzagutza ia orokortuta dagoen kolektibo horren hizkuntza portaerak aztertzeko, eta horietan nola eragin jakiteko, 'Mingaina dantzan' udalekua jarri du aurten abian Eusko Jaurlaritzako Hizkuntza Politikarako sailburuordetzak, Eudelen eta UEMAren laguntzarekin.\nHamar egunez, elkarrekin igaro dituzte egunak eta gauak eremu soziolinguistiko desberdinetako 30 nerabek, Mundakako (Bizkaia) aterpetxean. Gasteiz, Barakaldo, Azpeitia, Oiartzun, Zumaia eta Gernikako neska-mutilak elkartu dituzte, 12 eta 14 urte bitartekoak. Teknikoki, denak dira euskaldunak, guztiak baitira euskaraz hitz egiteko gauza. Batzuek, ordea, euskara dute eguneroko hizkuntza. Besteek, gaztelania.\nTaldea erdibana osatu duten bi multzoetako gaztetxoak inolako bitartekaritzarik eta aurretik finkatutako estrategiarik gabe elkartuko balira, gaztelaniara joko lukete seguruenik elkarren artean jarduteko. Adina edozein dela ere, horixe da ohikoena. 'Mingaina dantzan' ekimena, baina, gazteen portaera aztertzeko ez ezik gauzak beste modu batera gerta daitzen lortzeko ere sortu da; "euskararen erabilera sustatzeko tresnak garatzeko eta hedatzeko", alegia.\nAstearte honetan, Miren Dobaran Hizkuntza Politikako sailburuordearen bisita izan dute gazteek, eta bisita baliatuz aurreratu da "ikerketa soziologiko" berezi honen aurreneko balorazioa. Sustatzaileen eta protagonisten lehen inpresioen arabera, esan daiteke gainditu duela aurreneko azterketa...\n"Gaztetxoentzako oso proiektu erakargarria landu da, eta lehen helburua eurek goza dezatela izan da. Hala ere, udaleku hauek proiektu zabalago bati lotuta daude. Eremu soziolinguistiko ezberdinetako gazteak beren-beregi bildu ditugu leku zoragarri honetan, eta hemen sortzen den elkarbizitza horren inguruan ikerketa soziolinguistiko bat garatzen ari da", azaldu du Miren Dobaranek.\nEbete enpresako Iñaki Eizmendi, eta Hizkuntza Politikako sailburuorde Miren Dobaran, Mundakan. / N.A.\nIkerketa hori garatuko duen Ebete enpresako Iñaki Eizmendik adierazi du lanketa sakonagoa beharko dela behin betiko ondorioak finkatzeko, baina bera ere pozik azaldu da esperientzia amaitu aurreko lehen inpresioekin. Udaleku gisa, alegia, oso ondo funtzionatu omen du: "Talde polita osatu da, oso harreman onak sortu dira denen artean, eta ez da egin jatorriaren edo euskara mailaren araberako bereizketarik". Euskalkien kontura izan dira komeriaren batzuk elkarri puntua hartu arte, baina gehiago, eta handiagoak, izan dira nahasketa barregarriak komunikazio arazoak baino.\nUdalekuetako giro berezia eta propio egindako 'nahasketa' baliatuz, helburua zen "erdal eremuko nerabeak euskarara gerturatzea, eremu euskaldunekoek euskara mantentzea, eta konturatzea zenbat lagun dezaketen euskararen erabilera sustatzeko orduan". Argitu behar da parte-hartzaile denak zirela udalekuon berezitasunen jakitun, eta gurasoak ere bai, Mundakarako bidea hartu aurretik bilerak egin baitziren guztiekin.\nAurreneko balantzearen arabera, "helburua ez da bete %100, baina betetze-maila altua izan da, eta hori oso interesgarria iruditzen zaigu, egoera askean, aisialdian, oso zaila baita nerabeen portaeretan eragitea".\nHizkuntza portaeretan eragiteko hiru tresna baliatu dituzte batik bat: gazteak euskara erabiltzera behartu dituzten hizkuntza jolasak; beste eremu batzuetan dezente erabiltzen den euslearen figura eta sare sozialak.\nEsperientziak erakutsi du tresna guztiek ez dutela berdin funtzionatu, eta badagoela zer findu hurrengo edizioetarako. Hala ere, kontuan izanik "baliabide batzuk lehenengoz garatzen" ari direla, "emaitzak oso positiboak izaten ari dira. Hori dela eta, ikerketa honetatik aterako diren ondorioak oso baliagarriak izango dira etorkizunean", adierazi du Eizmendik.\n"Ikerketa honetatik aterako diren ondorioak oso baliagarriak izango dira etorkizunean"\nOndorioren bat aurreratzekotan, ohartu dira kasu zehatz honetan behinik behin generoa aldagai garrantzitsua izan dela, jatorria edo euskararekiko hurbiltasuna baino garrantzitsuagoa. Izan ere, nesken konpromisoa indartsuagoa izan da, eta gehiago erabili dute euskara, irmoago eutsi diote.\nLehendik ere argi zegoena berretsiz, ikusi dute halaber erabakigarria dela hezitzaile edo begiraleen egitekoa, eta hizkuntza kontuak tartean direnean garrantzi handikoa dela halaber gaiaren inguruko prestakuntza egokia jasotzea. "Indarrak hezitzaileen formazioan jarri behar dira. Hizkuntzaren inguruko formakuntza berezia kurrikulumean txertatu beharko litzateke", iradoki du Eizmendik.\n'Mingaia dantzan' udalekuen funtzionamenduaz Ttakun Kultura Elkartea arduratu da, eta asmoa da Mundakako esperientzian ikasitakoa interesa duten guztiekin partekatzea. Miren Dobaranek aurreratu duenez, "ikerketa amaitutakoan denei emango diegu emaitzen berri, batez ere aisialdiaren eremuan ari direnei. Udaleku handienak Foru Aldundiek antolatzen dituzte, eta oso lagungarria izan daiteke haientzat esperientzia honetan ikasi duguna. Udal, kultur etxe, aisialdi talde... Askorentzat izan daiteke onuragarria hemen ikasitakoa".\n«No puedo quitarme ese estruendo de la cabeza» Así ha sido este martes 11 de julio


Bilkuraren laburpen/balorazioa (Edurne Larraza, Gaur8) – IEB\nBilkuraren laburpen balorazio bat argitaratu du Edurne Larraza-k Gaur8 egunkarian\nGaur8 (Edurne Larraza, 2015/11/28): Ardi latx elektrikoekin edo gaitasun digitalekin egiten dugu amets?\nPhilip K. Dickek irudikatu zituen androideak oraindik ez dira existitzen. Badira saiakerak, baina oraindik urruti omen gaude sentimenduei dagokienez. […]\nEnpresa gazteak ere baditugu munduan asko zabaltzen ari den droneen merkatuan.\nEta ebakuntzak egiteko beso robotikoa izan zen. Mahats ale bat zuritu zuen mamia ezertarako ukitu gabe! Oso-oso garestiak omen dira robotok, eta euskal enpresa bat diseinu merkeago baten atzetik dabil.\n«Informatikaren irakaskuntza Lehen eta Bigarren Hezkuntzan»\nNik gaitasun digitala alfabetatze orokorrarekin konparatu nahiko nuke. Irakurtzen ikasteak ate asko zabaltzen dizkigu, baina ez da nahikoa irakurtzen jakitearekin, irakurtzen duguna aztertzeko gaitasuna ere landu beharra dago […] benetako alfabetatzea ez da iristen idazten ikasten dugun arte. Izan ere, gure ideia propioak garatzeko aukera ematen digu idazketak. […]\nGaur egun alfabetatze digitalaren bila bagoaz, mundu digital horretan sortzen ere irakatsi beharko genieke umeei, programatzen, beren sormen teknologikoa gara dezaten. […] Jakin badakigu ume guztiek ez dituztela garatuko milioika lagunek erabiliko dituzten aplikazioak, baina horretara iristeko bideak zabaldu beharko genizkieke.\n[…] Badirudi ez ditugula “txapela buruan artaldean ibiliko diren ardi latx elektrikoak” hezi nahi, baizik eta etorkizunean androideei enpatia eman, droneekin urruti bizi direnen bizitza erraztu, kirurgiarako robot merkeagoak garatuko dituzten pertsonak sortu. […] Hori lortzeko bideak nondik hasi behar duen da dirudienez eztabaidagaia. Irakasleek hartu behar al dute ardura? […] Etorkizunean esan ahal izango dugu Informatikari Euskaldunen Bilkurak bide hori ere ireki duela?


BM: ARDURA gizartearen mesedetan aurrerapausoa ematea da\nARDURA gizartearen mesedetan aurrerapausoa ematea da\nAzken hilabeteok zailak izan dira denontzat. Eta, hain zuzen ere, une zail horietan da beharrezkoa ARDURA gure gain hartzea.\nBM Supermerkatuetan, aurrerapausoa eman dugu zuri onena eskaintzen jarraitzeko; izan ere, gure arrain-saltzaileek, frutariek, harakinek, kutxako langileek, apal-betetzaileek, arduradunek, garbiketako langileek eta abarrek dena eman dute zuk beti bezala erosketak egiten jarrai zenezan.\nEta biltegiko gure langileek eta garraiolariek, gainera, uneoro hornikuntza bermatzeko aurrerapausoa eman dute.\nBM Supermerkatuetan ere aurrerapausoa eman dugu gure dendetan segurtasuna bermatzeko, osasun arloko neurri gorenak ezarrita.\nEta, gainera, bertako ekoizleen alde aurrerapausoak ematen jarraitu dugu 400 ekoizle baino gehiagorekin lan eginda. Edo egoera ahulenean dauden kolektiboak, gure adinekoak, adibidez, zaintzeko. Izan ere, haientzako telefono bidezko erosketa-zerbitzua egokitzen lehenengoak izan ginen.\nBestalde, ehunka artikuluren prezioak jaitsita milaka etxeri laguntza emateko aurrerapausoa eman dugu. Eta baita behar handiena duten familiak elikatzeko ere; izan ere, Elikagaien Bankuari eta Gurutze Gorriari 183 tona produktu baino gehiago eman dizkiegu dohaintzan.\nGure ustez, ARDURA gizartearen mesedetan aurrerapausoa ematea delako.


Guangdong Qianjin Industrialek 200.000 tonako / urteko zabaleko hotza ijezteko produkzio proiektu bat inbertitzen du Shizongen, Yunnanen finkatuta - Txina Foshan Hermes Steel\nGuangdong Qianjin Industrial-ek Shizong-en (Yunnan) finkatutako 200.000 tonako / urteko hotza ijezteko produkzio proiektu bat inbertitzen du.\nAzken urteetan, Shizong konderriak "katea berriz hornitzeko, katea luzatzeko eta katea indartzeko" ideia jarraitu du, lehendik dauden 1.575 milioi tona altzairu herdoilgaitzezko altzairu gordinak ekoizteko gaitasunaren abantailetan oinarrituta, herdoilgaitza aktiboki landu eta luzatu. altzairu industrialeko katea, eta altzairu herdoilgaitzezko industria klusterra eraikitzen ahalegindu eta Shizong egiten ahalegindu. Konderriaren Altzairu Herdoilgaitzezko Industrialdea Yunnan hego-mendebaldeko lehen mailako altzairu herdoilgaitzezko hiri bakarra da.\nPlanaren arabera, Shizong konderriko altzairu herdoilgaitzezko industria parkeak 279,76 hektareako lur eremua du aurreikusita eta guztira 7,81 mila milioi yuan inbertsioa egin du. Kalkuluen arabera, 2025. urterako 62.800 mila milioi yuan-eko salmenten diru-sarrerak lortuko ditu, guztira 1.81 mila milioi yuan-eko etekinak eta 1.266.000 yuan-eko zerga guztira. Shizong konderriko altzairu herdoilgaitzezko industria parkea 3 eta 5 urte igarotzea aurreikusten da, lehengaiak, galdaketa, ijezketa beroa, hotz ijezketa sakona prozesatzeko eta altzairu herdoilgaitzezko hainbat produktu eraikitzeko industria kate osoaren bertsio berritu batean eraikitzeko. hegazkin-ontzi mailako altzairu herdoilgaitzezko industria klusterra.\nEskualdeko altzairu herdoilgaitzezko industria Yunnan Tiangao Nickel Industry Co., Ltd.-rekin hasi zen. 2009an inbertsioak erakarri zituen. Altzairu herdoilgaitza urtzeko produkzio linea amaitu zen eta 2012ko abuztuan jarri zen martxan. Denborarekin, industria bakarrak eta industria kate ezin hobeak mugatu egin zuten. Shizong-en altzairu herdoilgaitzezko industriaren garapena eta hazkundea.\nAltzairu herdoilgaitzezko altzairu herdoilgaitzezko ekoizpen gaitasunaren jatorrizko 1,575 milioi tonen abantaila paregabeei joko osoa emateko, Shizong konderriak Qujing Dachang Trading Co., Ltd., Chongqing Cuizhiyuan Enterprise Management Co., Ltd. eta Shizong County Fangwei inbertsioak aurkeztu zituen. eta Development Co., Ltd. inbertsio sustapenaren bidez. Shizong konderriko Wolaidi Metal Materials Co., Ltd.-k, 870 milioi yuaneko inbertsioarekin, 1,4 milioi tonako 1780 mm-ko beroa ijezteko ekoizpen-linea eta 300.000 tonako 1450 mm-ko errekuperazio termikoa eta desugerketa-linea eraikiko ditu. Proiektua 2018ko maiatzaren 29an hasi zen eraikitzen eta 2019an amaituko da. Proiektua 2010eko urriaren 18an amaitu zen eta produkzioan jarri zen. Proiektua amaitzeak banda zabaleko altzairuzko produkzioaren hutsunea bete du Yunnanen. Jakinarazi dutenez, Volodyren ijezketa beroa ekoizteko linea Txinan independentean garatutako steckel ijezketa fabrikazio linea berrien lehen multzo osoa da. Teknologia aurreratua hartzen du, hala nola, entrega beroa eta harlauza beroa kargatzea, lodiera hidraulikoa, zabaleraren kontrol automatikoa eta beste teknologia aurreratua etxean eta atzerrian plaken ekoizpenean. Estandar altuko altzairu herdoilgaitzezko hainbat produktu ijeztea.\nShizong konderriko altzairu herdoilgaitzezko industria parkean, Shizong konderria Wo Laidi Metal Material Co., Ltd. da eskualdeko altzairu herdoilgaitzezko industria parkeko enpresa askoren artean, eta altzairu herdoilgaitzezko industria katearen kate bakarra da.\n2020an, Shizong konderriko Wolaidi Metal Material Co., Ltd.-k 680.000 tona altzairuzko bobina ekoiztuko ditu, 5.000 mila milioi yuaneko irteera balioarekin eta 170 milioi yuaneko irabaziekin. Aldi berean, arrakastaz aurkeztu zituen Yunnan Jingzhong New Materials Co., Ltd. urteko zabalera hotzeko laminazio 200.000 tonako eta Guangdong Qianjin Industrialdeko urteko ekoizpenarekin, zabalera zabaleko hotzeko 200.000 tona ekoizteko inbertsioak egiteko. proiektuak, baita altzairu herdoilgaitza zizailatzeko, galbanizatzeko eta beste ekoizpen lerro batzuen eraikuntzan laguntzeko ere. Downstream altzairu herdoilgaitzezko produktuen enpresek altzairu herdoilgaitzezko plaka, hodiak eta abar mota desberdinak eman behar dituzte, altzairu herdoilgaitzezko industriaren garapenaren kate osagarria eta eskualdeko herdoilgaitzen garapena mugatzen duen "azken kilometroa" irekitzen dutenak. siderurgia.\nAltzairu herdoilgaitzezko industriaren katea hobetzearekin batera, Sichuan Guojinrong Metal Material Co., Ltd., Sichuan Pengzhou Zhongxin Metallurgy Co., Ltd. eta Chengming New Materials Co., Ltd., plaka eta hodiak ekoizteko proiektuak eraikitzen hasi dira. Gaur egun, tailer estandarizatuen eraikuntza amaitzear dago. 2021eko ekainean amaitu eta ekoizpenean jarriko dela aurreikusten da.


Munduko COVID txertorik onena dohainik eskuragarri dago AEBetako eta nazioarteko turistentzat Hawaiin\nHasiera » Azken albisteak » Osasun albisteak » Munduko COVID txertorik onena dohainik eskuragarri dago AEBetako eta nazioarteko turistentzat Hawaiin\nNazioarteko Azken Albisteak • Azken Bidaia Albisteak • Negozio Bidaiak • Gobernuko berriak • Hawaii Azken Albisteak • Osasun albisteak • Berriak • berreraikitzen • Turismo • Joerak • USA Azken Albisteak • Hainbat Albiste\nLongs Drogak erosteko deskontua\nHawaii-ko bisitariek 15.00 $ + zerga eta aholkuak ordaintzen dituzte Mai Tai baten truke. COVID txertoa, ordea, doakoa da eta ez da aholkurik onartzen.\nHawaiin txertoa hartzen duten turistek erosketa deskontu eta opari gehiago jasotzen dituzte txertoaren tiroarekin.\nHori guztia Hawaii Estatuko eta Hawaii zergadunek eskainitakoa da. COVID txerto kopuruaren estatistikak engainatzen ditu.\nPublikoa zenbaki faltsuekin lasai jartzeak, noski, segurtasun sentimendu okerra eta infekzioak eta heriotzak areagotzea ekar dezake.\nAEBetako estatu askok bezala Hawaii-k ezin ditu bertako biztanle guztiak konbentzitu COVID-19ren aurkako txertoa hartzeko. Orain lasai txertoak eskaintzen dizkiete bisitariei, eta arrazoi ilunagoa dago.\nHawaii zergadunek nazioarteko bisitari aberatsak gonbidatzen dituzte COVID-19 txertoa osagarritzat har dezaten.\nHawaii gobernadoreak Ige du bisitariak etxean gelditzeko eskatzen. Zergatik ez ditu txertoen turismo bisitariak aipatu?\nDuela hilabete batzuk, Hawaiik egunean 20-30 infekzio berri erregistratu zituen. Orain, turistak estatua gainezka egiten duenean, COVID-1,000 infekzioen 19 kasu berri eta heriotza errekorrek turismo beldurgarria bihurtzen dute.\nMerkataritza guneak, hotelak eta jatetxeak jendez gainezka daude. Erakargarritasunek sarrera hirukoitza kobratzen dute zenbait kasutan eta lanpetuta daude. Waikiki hondartzan ez dago eskuoihalik jartzeko lekurik, baina blokeo berria gero eta errealitate gehiago bihurtzen ari da, ordea, Josh Green gobernadore tenientearen arabera.\nIge gobernadoreak berriki eskatu die bisitariei bidaiara berriro aztertzeko Aloha Estatu.\nAldi berean, Droga dendak Hawaiin iragarkiak tokiko komunikabideetan eta webguneetan, jendea txertoa hartzeko. Doako txertoak ematea negozio handia da haientzat eta botiken dendak ordaintzen dituzte. Jendeak doako txertoak har ditzan, denda askok beheratutako erosketa bonuak ematen dituzte armak beren dendetan sartzeko. Hawaiin, bisitariak sartzen dira.\nEstatu Batuetan txerto ugari dago eskuragarri. Hawaii bezalako bidaien eta turismoaren industrian oinarritzen diren estatuak sortzen ari dira, txertoen estatistiketan hobeto ikusteko. Badirudi hori izan daitekeela Hawaiiko Estatuak turistei tiroak ematearen arrazoia.\nAsiatik Hawaiira nazioarteko etenik gabeko hegaldi ugari berreskuratu direnean, Hawaiian Airlines, Japan Airlines eta ANA turistak itsasertzeko hondartza zurietara eramaten ari dira turistak Aloha Estatu.\nJaponiakoentzako Hawaiiera bidaiatzea ez da sakrifiziorik gabe. Nazioarteko jatorrizko puntua edozein dela ere, Japonian sartzen diren bidaiari guztiek a 14 eguneko auto-berrogeialdia iristean eta debekatuta dago garraio publikoa erabiltzea etxeko hegaldiak, taxiak eta trenbidea sartzeko. Hawaiitik etxera itzultzen denak berrogeialdian egon beharko du Japonian. Zergatik dira japoniar batzuk? oraindik Hawaiiko hondartzetara bidaiatzen?\nEkialdeko Asia barne herrialde askotan txertoa gutxi da. Pfizer eta Moderna COVID-19 txerto eraginkorrena eta eskaerarik gabea dira. Bi txertoak ez daude libreki zenbait herrialdetan. Beste herrialde batzuetako herritarrak etsipenez prest daude txertoa lortzeko bizitza aurrezteko inbertsioak egiteko.\nIzena eman nahi ez zuen Waikikiko Longs Drugs Minute Clinic erizaina eTurboNews:\n"Longs Drugs-en turista ugari lortzen dugu txertoa hartzeko eskatzen digutena".\nNongoak dira zure txerto turistak?\n«Batez ere japoniarrak, baina baita korearrak, eta baita Europako txertoa hartzeko eskatzen duten bisitariak ere. Japoniar hiztunak ditugun langileak ditugu laguntzeko. Etxeko bisitariak ere txertoa hartzeko eskatzen dutenak lortuko ditugu noski ".\nBaimena al duzu txertoa eskatzen ari den edonori ematea?\n“Bai, ez dugu diskriminaziorik egiten. Jatorri etnikoa eskatzen dugu helburu estatistikoetarako soilik, baina ez dugu herritartasuna, bizileku egoera eta abar eskatzen ”.\nZenbat kobratuko luke Longs Drugs-ek atzerriko bisitariei edo estatuaz kanpoko turistei emandako txertoagatik?\n«Ez dugu horregatik kobratzen. Egia esan, erosketa deskontua edo pizgarria gehitzen diogu txertoa hartzen duenari ".\nNork ordaintzen du txertoa?\n"Hawaii estatuak ordaintzen digu txertoa".\nZer txerto mota ematen diezu bisitariei?\n"Munduko txertorik onena eskaintzen dugu: COVID Pfizer edo Moderna txertoa".\nNola jakingo luke Estatuak bizilagun ez diren zenbat txertoa hartzen ari diren?\n«Estatuak ez du galdetzen nondik datozen gure bezeroak. NAN zenbakia erregistratzen dugu, pasaportea bezala, gidabaimenaren zenbakia. Horrekin, Estatuari faktura ematen diogu ".\nEz al luke horrek Hawaiiko Estatuak CDCri aurkezten dizkion txertoen zenbakia kutsatuko?\n"Suposatzen dut Estatuak ez lukeela jakingo txertoa hartu duten horietako bizilagunak eta bisitariak nor diren. Pazienteari eskatzen dioguna 3-4 aste geroago bigarren tiro bat egitea da. Uste dut negozio ona dela hotelak eta estazioak, jatetxeak eta gure ekonomia ".\nHori oinarritzat hartuta, Hawaiin% 71 lehen txertoa jartzea eta Estatuan erabat txertatutako% 51 baino handiagoa izatea ziurrenik gaizki egongo da.\nNazioartean bakarrik, 1,000 bisitari baino gehiago iristen dira Hawaiira etenik gabeko hegaldietan egunero. Nazioarteko bisitari gehiago iristen dira AEBetako penintsulako lotura-hegaldietara.\nBarne mailan, Hawaiik egunero 20,000 sarrera baino gehiago izaten zituen egunero, txertoa hitzordurik gabe libreki zegoenetik.\nHorrek galdera ugari irekitzen ditu.\nTxertoen zenbaki okerrak argitaratzen direnean, Hawaii-ko jendea espero beharko lukeena baino ahulagoak al dira?\nHorrek azalduko al luke zergatik Hawaiiren infekzio eta heriotza tasek ia egunero grabazio berriak grabatzen dituzten?\nZergatik emango lukete Hawaiiko zergadunek txertoa? Turistak ez dira etxerik gabekoak edo pobreak. Estazio edo aire konpainia batek ordaindu nahi badu, ondo. Hawaii-n etxerik gabeko pertsona kopurua eta hainbeste jende bizi direnez, Estatuak diru sarrerak behar ditu horrelako gizarte arazo erraldoiak zaintzeko.\nMunduko herrialde askotan COVID agerraldi eta heriotza errekorrak izaten ari dira. Txertoa premiazkoa dute. Herritarrek ezin dituzte Hawaii oporrak ordaindu.\nTurista aberatsei txertoa eman beharrean, zergatik ez luke Hawaii-k txertoarekin diru-sarrerarik sortuko eta behar duten herrialdeetara bidaliko ditu?\nTxertoen turismoan ez dago gaizki. San Marinok, Israelek eta beste hainbat herrialdek txertoen industria hazten ari dira. Arazoa estatistikak zikintzea da eta bizilagunak arriskuan jartzea gertaera okerrak emanez, oker ez ezik, agian kriminala ere bada.\nHawaii-k zer egiten duen kopuru handiz eta isilpeko maila batekin - jarduera horiek ofizialki sustatzen eta ezagutarazten dituzte Guam-en Guameko Turismo Patronatua.


San Bartolomeri ohore egin zioten atzo elgoibartarrek — dantzan.eus\nHemen zaude: Hasiera › Hemeroteka › San Bartolomeri ohore egin zioten atzo elgoibartarrek\nSan Bartolomeri ohore egin zioten atzo elgoibartarrek\nGaur sokamuturra, zezentxo eta poniak izango dira, besteak beste\nBaina arratsaldean berriro ere gaztetxoek hartu zuten Foruen plaza. Haurrentzako jarritako parkearekin ez ziren nekatu gehienak eta 21.00ak arte batetik bestera ibili ziren berdin puzgarri, berdin zezen mekaniko. Gaztetxoengana hurbildu ziren baita erraldoi, buruhandi eta zezen-zikleten kalejirako partaideak eta hauekin ere alde batetik bestera aritu ziren. Energia behintzat erabili zuten Elgoibarko gaztetxoenek.\nGainera, gaur, txikitxoenei eskainitako eguna izaki, zezentxo eta poniekin jolasean jarraitzeko aukera izango dute.\ntren bereziak larunbatean Festak direla eta, EuskoTrenek gaueko tren zerbitzu berezia eskainiko du larunbatean parrandazaleenentzat. Elgoibarrera joateko, Bilbotik trenak 120 minutuz behin aterako dira 23.50etik 5.50era. Ermua eta Elgoibar arteko bidea egiteko, aldiz, tren bat egongo da 22.15ean eta ondoren, zirkulazioak ordubetez behin izango dira 23.53etik 6.53era bitarte. Eibartik Elgoibarrera tren bat abiatuko da 22.25ean eta ordubetero aterako dira 00.04etik 7.04era bitarte. Maiztasun bera izango du Deba eta Elgoibar batzen dituen zerbitzuak eta 00.35etik 6.35era bitarte egongo da martxan.\nElgoibartik irteteko ere eskainiko dute zerbitzua, izan ere, orduro tren bat aterako da Ermua eta Eibarrera 00.55etik aurrera. Debarako norabidean ere ordubetero irtengo dira trenak 00.13etik 7.13era bitarte.\nHalaber, EuskoTrenek gaueko autobus zerbitzua eskainiko du Eibar-Elgoibar-Azpeitia eta Eibar- Elgoibar-Ondarroa lineetan. Informazio gehiago eta honen xehetasunak eskuratzeko 902 543210 telefono zenbakira deitu edo www.euskotren.es web gunean begira daiteke.


Estebanek Sánchezi ohartarazi dionez “Aurrekontuetan erakutsiko dugun jarrera izango da hitzemandako konpromisoekin erakutsiko duzun seriotasunaren araberakoa”\nKontrol bilkuran Euskal Taldeko bozeramaileak deitoratu duenez Euskadirekin zerikusia duten partida batzuen exekuzioa “nahiko genukeen mailatik urrun dago”, eta Espainiako gobernuko presidenteari “ekintzak” exijitu dizkio bete gabe geratu diren konpromisoen aurrean\nAitor Estebanek, Diputatuen Kongresuko Euskal Taldeko bozeramaileak, iragarpen argia egin dio gaur Espainiako gobernuko presidenteari, Estatuko Aurrekontu Orokorren izapidetzearen inguruan. Euskadiri dagozkion aurrekontu partida batzuen exekuzio maila, “nahiko genukeen mailatik urrun dagoela” nabarmenduz. Estebanek “ekintzak” erreklamatu dizkio Presidenteari bete gabe geratu diren konpromisoen aurrean, eta baieztatu du EAJ-PNVk Estatuko Aurrekontu Orokorren aurrean erakutsiko duen jarrera izango dela Espainiako gobernuak Euskal Taldearekin hitzemandako konpromisoak betetzerako orduan erakutsiko duen seriotasunaren araberakoa.\nKontrol bilkuran, bozeramaile jeltzaleak esan du gakoa dela EAJ-PNVrekin izenpetutako akordioen bidez euskal hiritargoarekin hitzeman diren konpromisoen inguruan gaur eta etorkizunera begira duten borondatea ezagutzea. Ildo beretik berretsi duenez “benetan garrantzitsuak diren partidak, guk transformatzaile jotzen ditugunak, Europako Erresilentzia Funtsen partean dago, eta taldeok ezin dugu horren gainean zuzenketarik egin”.\nHala, Estebanek Sánchezi premiatu dio Euskal Taldearekin bete gabe jarraitzen duten konpromisoetako batzuk betetzea, besteak beste Transakzio Finantzarioetarako zergari edo Google Tasa izenekoari dagokiena ,baita MOSS BEZari dagokiona ere. “Erakutsi behar dute borondatea dutela eta hori albait arinen erakutsi behar da, esan du”. Era berean salatu du atzeratu egin dela AHT Euskadiko hiriburuetan sartzeko lanen kudeaketarako aginduaren Hitzarmenaren sinadura, iragan otsailean “publikoki iragarri zena”, Zorrotzan, Bilbon, lurperatze lanetarako Protokoloarekin bezala “oso gauza garrantzitsua izateaz gain herritarren kezka handia dena”, eta oraindik sinatu gabe jarraitzen du. “Zergatik gertatzen da konpromisoak publiko egindakoan horrenbeste bultzatu beharra dugula konpromiso horiek sinatzeko eta egiteko orduan? Esandakoa bete egin behar da”, baieztatu du.\n“Mugimendua ibiliaz erakusten da; egintzak dira gauzak konfirmatzen dituztenak”, amaitu du Estebanek.


Herrigunea Merkataritza gunea Industrigunea\nOrganikoa Egunero Edukiontzi marroian Edukiontziak irekitzeko txartelaren bidez, zuzenean edo poltsa konpostagarrietan\nErrefusa Egunero Edukiontzi grisan Edukiontziak irekitzeko txartelaren bidez, plastikozko poltsetan\nEtxeko hondakin arriskutsuak Egunero Hondakin arrikutsuen etxola, Nagusia 68, Mintzola eraikinaren ondoan. irudia Zuzenean hondakin mota bakoitzari dagokion ahoan\nBolumen handiko hondakinak Asteazkenero 20:00tik 22:00etara. Edukiontzien gunean Lurrean, edukiontzien ondoan\nOrganikoa Arrandegiak: Astelehenetik Larunbarera: 10:00 etarako Arrandegi atarian Zuzenean edukiontzian\nErrefusa Asteazken gauean 20:00etatik aurrera. Establezimendu atarian Zuzenean edukiontzian\nPapera eta kartoia Astearte eta ostiral 20:00etatik aurrera. Establezimendu atarian Zuzenean edukiontzian\nPapera eta kartoia Astelehenetan eta Ostegunetan Enpresaren kanpo aldean. Goizeko 8:00etarako, zuzenean edukiontzi urdinean.


Uza - Wikipedia, entziklopedia askea.\nUza (frantsesez eta ofizialki: Uza) Okzitaniako udalerri bat da. Administratiboki Frantziako Landak departamenduan dago, Akitania Berria eskualdean. 2013an 166 biztanle zituen.\nKantonamendu canton of Castets\n44° 01′ 59″ N, 1° 12′ 02″ W / 44.0331°N,1.2006°W / 44.0331; -1.2006Koordenatuak: 44° 01′ 59″ N, 1° 12′ 02″ W / 44.0331°N,1.2006°W / 44.0331; -1.2006\nLévignacq, Lit-et-Mixe, Mézos eta Saint-Julien-en-Born\n103 (%52.6) 92 (%46.9)\n2007an Uza udalerrian erroldatutako biztanleak 160 ziren. Familiak 80 ziren, horien artean 28 pertsona bakarrekoak ziren (8 bakarrik bizi ziren gizonak eta 20 bakarrik bizi ziren emakumeak), 28 seme-alabarik gabeko familiak ziren, 20 seme-alabak dituzten bikoteak ziren eta 4 seme-alabak dituzten guraso-bakarreko familiak ziren.\n2007an 145 etxebizitza zeuden, 78 familiaren etxebizitza nagusia ziren, 52 bigarren erresidentzia ziren eta 15 hutsik zeuden. 137 etxeak ziren eta 5 apartamentuak ziren. 78 etxebizitza nagusietatik 50 bere jabearen bizilekua ziren, 26 alokairuan okupaturik zeuden eta 2 doan lagata zeuden; 4 etxek bi gela zituzten, 13 etxek hiru zituzten, 26 etxek lau zituzten eta 35 etxek bost zituzten. 61 etxek euren parking plaza propioa zuten azpian. 38 etxetan ibilgailu bat zegoen eta 30 etxetan bat baino gehiago zituzten.\nUza udalerriko biztanleria-piramidea 2009an .\n2007an lan egiteko adina zuten pertsonak 99 ziren, horien artean 72 aktiboak ziren eta 27 inaktiboak ziren. 72 pertsona aktiboetatik 62 lanean zeuden (36 gizon eta 26 emakume) eta 10 langabezian zeuden (3 gizon eta 7 emakume). 27 pertsona inaktiboetatik 10 erretiraturik zeuden, 6 ikasten zeuden eta 11 "bestelako inaktibo" gisa sailkaturik zeuden.\n2009an Uza udalerrian 66 unitate fiskal zeuden, 137 pertsonek osaturik. Pertsona bakoitzeko diru-sarrera fiskalaren mediana urteko 14.486 euro zen.\n2007an zeuden 8 komertzioetatik, 2 bestelako produktu industrialen fabrikazioko enpresak ziren, 2 eraikuntza enpresak ziren, 2 ostalaritza eta jatetxe enpresak ziren eta 2 zerbitzu enpresak ziren.\nSaint-Julien-en-Born (3,8 km)\nLévignacq (4,1 km)\nLit-et-Mixe (4,9 km)\nMézos (5,3 km)\nOnesse-et-Laharie (10,6 km)


Txertoen zirkotik haraindi –\nKoronabirusaren txertoen inguruan zirko ederra antolatu dute azken asteotan: kontraesanak, norabide aldaketa etengabeak, erabaki ulergaitzak… Konfiantza hartzeko moduko giroa, aizu! Horrekin distraitu eta nahastu nahi bagintuzten, benetan lortu dute. Ez dakit hori zen asmoa, baina, egia esan, badira beste eztabaida interesgarriak txertoen kontu honetan eta ulertezina da hauek plazan hain leku gutxi izatea.\nAdibidez, zergatik ez dira produzitzen txerto gehiago? Europan (eta beste herrialdeetan) badago ahalmen teknikoa askoz txerto gehiago sortzeko eta banatzeko. Jende askorentzako hil ala biziko arazo honetan lehentasunezkoa izan beharko luke txertoak ahal bezain azkar sortzea, horretan denok ados egon gaitezke. Kontua da farmazia-enpresa jakin batzuek daukatela patentea, txertoa garatu dutelako, eta horiexek ari dira beren kontrolpean txertoak sortzen.\nBadakigu txertoa lortzeko Europar Batasunak laguntza ekonomikoak bideratu zituela, txerto horien hornidura jasoko zelako enpresen konpromisoarekin, adostutako prezio eta epe jakin batzuetan. Baina, ikusi dugunez, enpresa horietako batzuk ez daude hartutako konpromiso hori bete, eta txertoa espero baino atzerapen handiagoz ari da heltzen.\n2020ko urrian ehun herrialdek baino gehiagok, Indiak eta Hegoafrikak besteak beste, COVID19rekin lotutako patenteak askatzeko eskatu zuten, pandemiari mundu mailan aurre egin ahal izateko. Merkataritza Mundu Erakundean aurkeztu zuten eskaera. AEBek, Europak, Japoniak eta beste batzuek ez zuten proposamena onartu. Beste estrategia bat zuten, enpresekin adostea.\nBitartean, jende gehienari, denbora luzean eta modu askotan, izugarrizko esfortzua eskatzen ari zaigu gaixotasunari aurre egiteko (askatasun murrizketa handiak, galera ekonomikoak askorentzat, krisi larria hainbat sektoretan…). Besteak beste, askok bakardade larrian bizi izan dituzte beren azken egunak, familiakoei laguntzea debekatu zaielako; ez dira kontu txikiak! Eta, jakina, birusak jendea hiltzen jarraitzen du, egunero-egunero.\nAparteko neurri larriak jasan ditugu denok. Ez dago motibo nahikorik neurri larri horiek ere txertoaren produkzioan eta patenteetan ezartzeko? Enpresa-interesak guztiaren gainean daude? Beti? Izan ere, bai Espainiar Estatuko legeek bai Europako legeek patenteak askatzeko aukera zabaltzen dute egoera larrietan. Hau ez al da egoera horietako bat?\nEzin dut ulertu nola honen inguruko eztabaida ez dagoen egunero kalean, komunikabideetan eta abarretan. Gehienon interesekoa da. Zergatik ez dabiltza partiduak, sindikatuak, iritzi-emaileak, intelektualak eta abar jo eta ke patenteak askatzeko eskaera aldarrikatzen? Uler dezaket oso ondo batzuen nahia eztabaida hau itzaltzeko, ez zaielako interesatzen. Egoera honetan ezin dut ulertu, aldiz, beste askoren isiltasuna eta epelkeria.\nkoronabirusa, osasun krisia, osasuna, pandemia, txertoak, Txertoen zirkotik haraindi\nZer duzu buruan “Txertoen zirkotik haraindi”-ri buruz\nChe 2021-05-02 23:22\nEa… “zergatik ez dira txerto gehiago ekoizten?” galdetzen duzu… Bai, ume batek ere galdera bera egingo luke. Hilabete batean 14.000 milioi dosi ekoiztu eta listo, hurrengo hilabeterako mundu guztia txertatuta. Begira… Bartzelonako Robi enpresak, farmazia munduko enpresa, uste dut Janssen txertoa ekoizteko hitzarmena egin zuela Johnson&Johnson konpainiarekin 2020ko udan. Geroztik ekoizpen linea prestatzen ari omen dira: lehenengo 6 hilabeteak transferentzia teknologikoa egiten eta beste 6 hilabete ekoizpen linea prestatzen. Aurtengo udan hasiko omen dira ekoizten. Eta urtebete behar izan dute 24 ordutan lan eginaz. Europako komisarioak esaten zuen elkarrizketa batean, “jendeak uste du hau amazonen bezala dela, klik egin eta txertoa erosi” esaten zuen. Noski industria erreakzionatzen ari dela, baina zer uste duzu, hau aste batean egiten dela ala? Industriak trakzionatuko du eta ziur egon aurki txertoak nahi beste egongo direla eta zeuk aukeratu ahalko duzula zein nahi duzun. Musukoekin antzekoa gertatu zen eta begira orain! Musukoak soberan daude. Ba konparatu orain musukoa ekoiztea eta txertoak ekoiztea… Pfizer eta Moderna txertoetan nanoteknologia erabiltzen dute. Horrelako txerto bat ekoiztea ez da ahuntzaren gauerdiko eztula, eta txertoa berme guztiekin ekoitzi behar da. Patenteen asuntoa… zer iste duzu, patentea askatu ondoren, errezeta moduko bat dela edonork fabrikatzeko modukoa ala? Behin entzun nuen, patentea askatu edo ez, ez litzatekeela ezer aldatuko. Txertoak ekoizten ziren lehen, baina ekoizpen lineak behar jakin bati erantzuteko zeuden dimentsionatuta eta ez mundu guztia txertatzeko. “Ekoizpen linea gehiago jarri!” esango du norbaitek… bai, noski ariko direla prestatzen, baina zer uste duzue, hori bi hilabetetan egiten dela? Linea askoz sinpleagoak egiten gorriak ikusten ditut nire lanean, pentsa zer izan daitekeen txertoak.ekoiztea. Niri dena abiadura bizian egiten ari direla iruditzen zait, sinestezina. Pfizer txertoa adibidez, orain dela 10 urte ez omen ekoiztea posible izango, teknologia nahikorik ez zegoelako. Eta begira orain! Inoiz historian gertatu ez den abiadan egin da dena baina kaleko jendea, amazon eta dena saguaren klik batekin egitera ohitutako jendea, kexu da. Nabaritzen zaizu nai irakaslea zarela. Ondoegi bizi zarela nabari zaizu!


Euskal Herria | Office de tourisme Biarritz\n// Euskal Herria\nOndare natural eta kulturala\nBiarritz inguruko kirol- jarduerak\nBiarritz inguruko Turismo Bulegoak\n// Ondare natural eta kulturala\nBiarritz abiapuntu bikaina da Euskal Herrian bidaiatzeko.\nMundu oso bat dago deskubritzeko, oinez, autoz edo 4x4 batekin. Euskal Herria berdea eta oihantsua da, muino atseginak eta mendiak ditu.\nHerrixka tradizionalen, kondairen eta dantzen aberastasuna ere badu, eta noski, gastronomia aberats bat.\nEuskal Herria helmuga autentiko bat da, jakin duena bere edertasun eta misterioa denboran zehar mantentzen.\nEuskal lurretan ibiltzean, agian bidexka baten puntan, pottoka bat topatuko duzue, gure mendietan aske ibiltzen den zaldi ttipi hori. Beste bitxikeria batzuk ere atzemango dituzue, adibidez, palmondoak ikus daitezke mendian.\nEuskal Herria lurralde sekretua izateaz gain, eskuzabala da.\nBaiona soilik 10 km-ra dago, eta 2012an Artearen eta Historiaren Hiria izendapena jaso zuen: antzinaroan erromatarren gotorleku izan zen, eta Erdi Aroan garatu zen merkataritzari esker.\nIkus itzazue Zitadelako harresiak, Vaubanen maisulana, katedrala, ageriko zur besodun etxeak, eta txokolategileak dauden karrika estuak.\nBaionako Turismo Bulegoak urte osoan\nzehar askotariko bisita gidatuak antolatzen ditu.\nSanta Maria Katedralaren inguruetatik kalostrara, harresietatik soto gotikoetara, historia gormanta deskubrituz… Ezagut ezazue altxorrez eta txoko sekretuz beteriko hiri hau.\nErreserbatu online (ordainketa segurua)\n© Mathieu Prat-21\nBiarritzetik 45 minutura, Euskal Herrian gehien bisitatzen den lekuetako bat dago: Sarako lezeak. Ordu bateko bisita gidatua egin daiteke soinu eta argiekin. Prestatutako ibilbide luze bat eginez hiru gai aipatuko zaizkizue: leze aski idor batzuen geologia berezia; historiaurreko bizilekua; euskaldunen jatorria eta mitologia José-Miguel de Barandiaranen arabera. Bisita gidaturik gabe ere, bada aukera gure museoa bisitatzeko (gizakiaren eboluzioari buruzkoa da, aurrehistoriatik gaur arte), eta bestalde, parke megalitikoa ere ezagut daiteke, Euskal Herriko megalitismoari buruzkoa.\nArberoako haran zainduan, Biarritzetik 35 minutura, leku harrigarri bat atzemango duzue. Bisita bakar batean Monumentu Historiko diren 2 harpe ikus daitezke: Isturitzeko harpea, Gizakiaren Historian erreferentzia garrantzitsua; eta Otsozelaiko harpea, altxor mineral bat. Michelinen Gida Berdean 3 izar ditu.\nErreserbatu linean Isturitzeko eta Otsozelaiko harpeak bisitatzeko sarrerak (ordainketa segurua)\nLarrun mendia, bere 905 metroekin, Pirinio mendikateko lehen tontorra da, eta euskal kostaldeko panorama ederrenetariko bat eskaintzen digu.\nAzkaine eta Sara artean kokatzen da, eta behean duen geltokian Larrungo tren txikia har daiteke bertara igotzeko, 1924ko kremailera tren txikia.\n35 minutu irauten dituen igoeran zehar paisaia ederrak eta pottokak ikusiko dituzue Larrungo tontorrera iritsi aitzin (905 metrotara).\nLarrungo Tren Txikiarekin tontorrera igotzean 360°-ko bista zoragarriaz goza daiteke. Hainbat herri eta tontor ikusten dira bertatik: Hondarribiatik Baionara eta Zugarramurditik Kanbora.\nMerezi duen ibilaldi bat da, haur eta helduek goza dezaketena.\nIrailean, ostegunetan, zatoz Larrungo tontorretik ilunabarra ikustera. Hau ere linean erreserbatu behar da.\n// Antolatutako ateraldiak\nAteraldiak autobusetan – Ibilaldiak Euskal Herrian zehar\nLe Basque Bondissant autobus konpainiak zenbait ateraldi antolatzen ditu Euskal Herri osoan zehar\nIdeia bikaina: Biarritzetik Donostiara joatea egun pasa edo gau bat pasatzera. 50 km-tara dago.\nKontxako badiaren edertasunaz gain, Donostiako hiriak beste gauza asko ditu eskaintzeko: Gipuzkoako hiriburua ezagutu beharreko lekua da.\nAlde Zaharrean itzuli bat ematen baduzue, pintxoz jositako taberna ugari atzemanen dituzue.\n// Biarritz inguruko kirol- jarduerak\nAktibitate ideia onak Euskal Herriko kostaldea, barnealde edo Landak deskubritzeko: rafting, kanoa eta kayak puzgarriak, miniraft, hydrospeed, itsas bela, abentura parkeak, jet ski, tiratutako flotagailuak, skate elektrikoko ikastaroak eta ibilaldiak, etab. Apiriletik irailera egin daitezke Biarritzetik hurbil.\nErreserbatu linean (ordainketa segurua)\nBadira zure nahietara egokitutako ibilaldiak Euskal Herrian: goza ezazu gure oinezko ibilaldiekin lur ezezagunak deskubritzeko, Azkainen, Urruñan, Biriatun eta Saran –apiriletik irailera–. Erreserbatu linean (ordainketa segurua)\n// Biarritz inguruko Turismo Bulegoak


Kurdistan - Berria.eus\n"Kurdistan" bezala etiketatutako albisteen zerrenda\nTurkiak erasoaldia hasi du gerrillari kurduen kontra\nTurkiako Gobernuak PKK Kurdistango Langileen Alderdiaren adar armatu HPG Kurdistango Herri Defentsaren gerrillarien kontrako erasoaldia ha...\nTurkiak artatu gabe dauzka larri gaixo dauden ehunka preso\nZazpi preso eri hil dira azken hilabetean. Iaz 65 izan ziren hildakoak. Askatasunaren Aldeko Abokatuen Elkarteak salatu du 1.605 preso daudela gaixo; horietatik 604, larri\nHDP ikerketapean, kongresu batean Ocalanen aldeko oihuak egiteagatik\nPoliziak jarritako salaketa batetik hasi du ikerketa fiskaltzak. Preso kurdu bat hil da espetxe batean\nAuzitegiak aho batez erabaki du fiskaltzak egindako akusazioa aintzat hartzea. Erabakia «politikoa» dela salatu du alderdiak. Turkiako armadak bonbardaketak egin ditu Kurdistanen, iparraldean eta hegoaldean


Gipuzkoako museoak - Museos de Gipuzkoa: San Telmo Museoa : Metropolis: berreskuratutako maisulana\nMetropolis: berreskuratutako maisulana\n2014-09-17 / 2014-11-02\nPublikoa: Bizilekua Espainian, 20-35 urteko gazteak, Ikertzaileak / publiko espezializatua , Hezkuntzako behar bereziak dituzten taldeak, Taldeak, Norbanakoak, Adinekoak, Helduak, Familiak, Gazteak: 14-18 urte, Gaztetxoak: 10-14 urte , Umeak: 6-10 urte , Umeak: 4-6 urte , Ikasle taldeak, Orokorra\n1927. urtean Fritz Lang-ek zuzendu zuen Metropolis filmari buruzko erakusketa. Deutsche Kinemathek- Museum für Film und Fernsehenek ekoitzia izan den eta F. W. Murnau Stiftung eta STMren lankidetzarekin egin den erakusketa ibiltari honek, pelikularekin zer ikusia duten 115 argazki, akuarela, marrazki eta grabatuen erreprodukzio aurkezten ditu, beste hainbat ikus-entzunezkoekin batera.\nZalantzarik gabe, Metropolis filma zinemaren historian bisualki eragin handien izan duenetakoa da. Fritz Langen ikuspegi artistikoari zor zaio, bai eta bere kolaboratzaileen trebetasunari eta asmamenari ere. Etxe orratz ikaragarriak; horien artean, hegazkin eta trenbide garaiak abiadura bizian; jantzi ilunak soinean dituztelairmoki doazen langile zutabeak; eraztun argidunek argiztatutako robota –gizonmakina–: Metropolis filmeko irudi horiek iltzatuta daude memoria kolektiboan.\nErakusketak maisulan honen sortze-prozesuko dokumentu original ugariren erreprodukzioak erakusten ditu. Filmaketa-lan prozesuko argazkiek agerian uzten dute egindako ahalegin izugarria eta parte-hartzaileen sormena. Erakusketak filmaz ere badihardu. Lehen aldiz erakutsi eta gutxira laburtu egin zutenarren, 2008an filmaren kopia ia osoa aurkitu zuten Buenos Airesen eta horrek Gizateriaren Ondare gisa aitortutako film hau hobeto ulertzen lagundu du.\nMetropolis: berreskuratutako maisulana Berlingo Deutsche Kinemathek filmotekak sortu zuen eta 2010ean inauguratu zen, filmaren bertsio zaharberritua estreinatu zenean. Parisen, Turinen eta Toulousen izan ondoren, erakusketa Donostian ikusgai dago, Zinemaldiko 62. edizioarekin eta Donostiako Fantasiazko eta Beldurrezko Zinemarekin bat eginez, azken honek bere 25. urteurrena betetzen duelarik.\nLaborategi gunean. Sarrera doan.


Manu Badiolaren erakusketa, zabalik : Oarsoaldeko Hitza\nGaur, urriak 2, bete dira 30 urte Manu Badiola Otegi pasaitarrak Himalaiako Makalu mendiko gailurra egin eta beherakoan bizia galdu zuela. Horren harira, haren senitartekoek erakusketa antolatu dute Xenpelar Etxean. Atzo (ostirala) zabaldu zuten, eta hilaren 16ra arte izango da zabalik: astelehenetik larunbatera, 17:00etatik 20:00etara.\nManu Badiola mendiaren liluran izenburupean sortu dute mostra. Bertan, goi mailako mendigoizalearen egiteko eraz, mendiarekiko pasioaz, gozatu ahal izango da.\nUrteurrenaren harira, Amets Badiola Rubio haren semeak gutuna bidali du HITZAra. Hemen sartuta irakur daiteke.


Big Horn konderria (Montana) - Wikipedia, entziklopedia askea.\nBig Horn konderria (Montana)\n12.938,19 km2 (%99.62)\n49,59 km2 (%0.38)\nBig Horn konderria (ingelesez: Big Horn County) Montanako konderri bat da, Ameriketako Estatu Batuetan. Hiriburua Hardin da. 2010eko zentsuaren arabera 12.865 biztanle zituen, Big Horn kilometro koadroko azaleran.\nBig Horn konderriak 12.987,78 kilometro koadro ditu. Horietatik 49,59 ura dira. Beste 12.938,19 lurra dira. Biztanleria dentsitatea 0,99 da.\n2010eko zentsoan bizi ziren 12.865 pertsonetatik 4.418 txuriak edo hispanoak dira. Horietatik hispano edo latino kategorian 510 dira. 30 beltzak edo afroamerikarrak. 8.053 amerikar natiboak ziren eta 3 Hawaii edo Pazifikoko irletako natiboak. 59 asiarrak ziren. Bestelako arraza bat kategorian 7 biztanle daude. Bukatzeko euren burua arraza bat baino gehiagotan 295 pertsonek kokatzen zuten.\nMultimedia: Big Horn County, Montana


“Aurten Xilaba antolatuko dugu berriz” | “Aurten Xilaba antolatuko dugu berriz” – iparraldekohitza\nBertsolari izateaz gain, Bertsularien Lagunak elkarteko sustapeneko langilea da Idoate. Iazko Xilaba txapelketan antolatzaile eta bertsolari zen, pandemiak bertan behera utzi zuen arte.\nIazko Xilaba bertsolari txapelketan mikrofonoaren bi aldeetan zen Ortzi Idoate (Baiona, 1977), antolatzaile eta bertsolari gisa. Pandemiak ezeztatzera behartu zituen, baina azaldu du aurten berriz jokatuko dela txapelketa.\nZer eragin ukaiten ari da pandemia bertsolaritzan?\nBertsolaria, kasik esklusiboki, plazan aritzen da; beraz, oso kaltegarria izan da. Bertsoa mekanika bat da, eta orain ez da olioztatua. Saioak antolatzen ibili ordez, berriz, desantolatzen pasatzen dugu denbora. Aski gogorra da.\nKonfinamenduan Internet bidez egin ziren saio batzuk.\nEgin ditugu saiakera batzuk, baina egia da geroztik ez dugula egin. Lehen konfinamenduan, egoera oso argi zen; denboran oso finkoa zen. Baina ez dugu gehiago egiten, bertsolariarentzat oso zaila delako: bertsolariak behar ditu aurpegiak parean. Egiten ahal da eta egin da, baina bertsolariaren aldetik oso zaila zen. Ez ditugu osoki baztertu, baina ez ditugu berriz antolatu. Hego Euskal Herrian egiten dira saio arruntak, baina hemen itxoiten ari gara. Aldiz, lortu dugu irakaskuntzan aitzina egitea bertso eskolak plantan emanez; orduan, kolegio batzuetan saio batzuk egin dira, koadro horretan, gazteekin bereziki.\nPandemiak Xilaba hunki zuen bete-betean, ezeztatu baitzen. Antolatzaile eta bertsolari zinen.\nAntolatzaile gisa, gogorra da, indar guztia sartzen duzulako horretan. Gainera, Xilaba “historikoa” hasia zen bilakatzen: bertsolari asko, publiko asko… Baina hortik ere burua altxatzen dugu, eta horren froga da aurten beste Xilaba bat antolatuko dugula eta espero dugula bururaino eramatea. Gauza asko zehaztekoak dira oraindik, baina erraten ahal da, normalki, 2021ean Xilabak txapeldun bat ukan beharko lukeela.\nAipatu duzue, egitekotan, bururaino joateko eginen duzuela…\nZiurtatzea ezinezkoa da. Iazko Xilaban erabaki genuen aitzina egitea duda guztiekin eta mehatxu guztien aurrean. Hor sentitzen badugu ezingo dela egin, ez dugu eginen. Joan den urtekoa aitzina ari zen, eta bat-batean erori zen; baina, oraingoan ikusten badugu berdina heldu dela, ez dugu ezeztatu nahi beste Xilaba bat. Halere, gerta daiteke berdina…


Irekia Eusko Jaurlaritza - Gobierno Vasco :: Irunek energia-eraginkortasunari eta energia aurrezteari begirako energia-politika sustatuko du, Alkateen Itunarekin bat eginda\nIrunek energia-eraginkortasunari eta energia…\n<img src="https://www.irekia.euskadi.eus/uploads/cover_photos/3080/original/la_otra_foto.JPG" style="max-width:100%" alt="Irun Alkateen itunarekin bat egiten du" />\nIrun Alkateen itunarekin bat egiten du Iturria: Irekia\nItunak udalen konpromisoa eskatzen du, energia-eraginkortasun eta energiaren aurrezpen maila handiak lortzeari begira.\nBilbo, Donostia, Gasteiz, Areatza eta Irungo udalak dira Alkateen Itunarekin bat egindakoak orain arte Euskadin.\nGuztira, Europako 1.900 hiri baino gehiago ari dira egitasmoa garatzen.\nIrun, 2010eko irailaren 9a. Irungo Udaleko alkate Juan Antonio Santanok sinatu du atxikimendu-dokumentua, eta, beraz, Europar Batzordearen ekimena den Alkateen Itunarekin bat egin du Irungo Udalak, energia aurrezteko eta eraginkortasuna hobetzeko konpromisoa hartuz. Hala, Euskadin, Energiaren Euskal Erakundeak (EEE) zuzentzen duen egitasmoaren helburuak betetzen saiatuko da, hau da, 20-20-20 deritzon xedea lortzen edo gainditzen ahaleginduko da.\nBurututako gogoeta estrategiko sakonaren ondoren, energia politika modu egokian kudeatzeko eta energia-iturri berriztagarriak garatzeko xedez, Alkateen Itunak eskaintzen eta eskatzen dituen abantailak eta konpromisoak aztertuta, Irungo Udalak erabaki du Itunarekin bat egitea. Hain justu ere, Irungo Udalak tradizio handia du alor horretan, aspalditik ari baita pausoak ematen energia-eraginkortasuna hobetzen eta energia-kontsumoa murrizten, eta ondorioz, udalerriaren energia egoera hobetzen.\nAipatutako helburu horiek lotzeko asmoz, Alkateen Ituna sinatzen duten udalek borondatezko konpromisoa hartu behar dute alor batzuetan; izan ere, 2020 urterako Europar Batasunak ezarritako helburuetatik haratago joan nahi dute. Hartara, CO2 emisioak gutxienez %20 murrizteko konpromisoa hartzen dute. Horretarako, energia-eraginkortasuna %20 hobetu eta energia-eskariaren %20 energia berriztagarrien bitartez ase edo beteko dute.\nAzken batean, energia iraunkorraren aldeko politikari bultzada eman nahi dio Alkateen Itunak. Hori horrela, Irungo Udalak, ekimenarekin bat egindako Euskadiko beste udal batzuekin eta Europako 1.900 hirirekin batera, iraunkortasunaren aldeko energia-politika sustatuko du.\nAlkateen Itunera atxiki berri den Irungo Udalak, energia-kontsumoa gutxitzeari begira, konpromisoa hartzen du hainbat ekintza aurrera eramateko. Horretarako, honako jarduera hauek garatuko ditu:\n5. Jarraipen txostena aurkeztea, Ekintza Planaren ebaluazioa, jarraipena eta kontrola egitea xedea duen txostena bi urtez behin, gutxienez, idatzi eta aurkeztea.\n6. "Energiaren Eguna" edo "Alkateen Itunaren Eguna" antolatzea, Europar Batzordearekin eta interesatuta leudekeen beste erakunde batzuekin elkarlanean, energiaren erabilera adimendunak herritarrei dakarzkien onurak eta aukerak zehazki azaltzeko.\nEuskadin, orain arte, bost udalek bat egin dute Itunarekin; horien artean, EAEko hiru hiriburuetako udalak daude. Hala, ekimen horrek datozen urteetan antolatuko dituen ekintzetan parte hartu ahal izango du Euskadiko biztanleen %40k baino gehiagok.\nEuropar Batzordearen laguntza egitura gisa Euskadin, Energiaren Euskal Erakundeak laguntza eta aholkularitza teknikoa ematen dizkie Itunarekin bat egindako udalei, ekintza plan zehatzak aurrera eramateko. Hartara, energia-kontsumoa gutxitu eta energia-iturri berriztagarriak erabili ahal izango dute udalek. Era berean, ahalik eta udal gehienen atxikimendua edo konpromisoa bilatzen ari da EEE, Alkateen Ituna sinatzeko asmotan. Era horretan, dagoeneko ekimenarekin bat egindako Europako 1.900 herri eta hirirekin batera arituko dira euskal udalak.\nla_otra_foto.JPG 100 KB (JPG)\nEBAZPENA, 2019ko apirilaren 29koa, Energiaren Euskal Erakundeko zuzendari nagusiarena, zeinaren bidez onartzen, deitzen eta argitaratzen baitira geotermia ustiatzeko instalazioetan inbertsioak sustatzeari begirako dirulaguntzen programaren 2019. urteko oinarri…


Argazkia: Dindaia Fundazioa\nEragileek nabarmendu dutenez, egitasmoak txikienen eta nagusien arteko harremanetan hizkuntza ohiturak aldatzeko balioko du, heldu-haur, heldu-heldu eta hau-haur komunikazioa euskaraz lantzeko. Gainera, hizkuntza aisialdiaren eremura eramatean, “eskolatik kanpoko espazioarekin identifikatzea eta gozagarri egitea” lortu nahi dute. Bizilagun euskaldunen arteko taldeak sortzeaz gain, euskaraz bizitzeko “ahalduntzea” sustatzea da helburua.\nParte hartuko duten umeak bi azpitaldetan banatuko dituzte: bi eta hiru urtekoak batetik, eta lau, bost eta seikoak, bestetik. Bakoitza euskaraz dakien aita-ama, lagun edo senide batekin joan beharko da. Gurasoek “saio autonomo eta dibertsifikatuak” antolatzeko ardura izango dute: tailerrak, txangoak, jolas-libreak zein liburu-trukaketak.\nHorretaz gain, Dindaia Fundazioak 24 jolas saioren kudeaketa egingo du 2021-2022 ikasturtean zehar. Sortzen elkarteak, HE Gurasoak taldeak, tokiko euskara zerbitzuek eta beste hainbat elkartek ere hartuko dute parte.\nBultzatzaileen arabera, “0-6 adin tartea oso berezia da umeen garapenean, orduan ezartzen baitira hainbat ikasketa-prozesuren oinarriak, hala nola, hizkuntzak ikasteko behar direnak”. Halere, ekimenaren bultzatzaileetako batek, Sortzen elkarteak, sei urtetik gorakoentzat zabaldu nahi duen dinamika ere garatu du. “Euskara Kalera” 6-12 urte bitartekoentzako ireki dute: Hegoalde ikastolan iaz hasi zuten proiektua da honakoa, eta aurten ere jarri dute martxan. Izen-ematea itxita dago egitasmo honetan.\n“Parkean euskaraz” proiektuan parte-hartzeko, berriz, irailaren 23ra arte dago epea, eta nahikoa da galdetegi hau betetzea. Proiektuaren bultzatzaileek adierazi dutenez, momentuz, zazpi auzotan agertu dira prest ekimena burutzeko, baina talderik osatzea lortu ez duten auzo eta herritako interesatuei ere haiekin kontaktuan jartzeko eskatu diete.\nOrain arte zehaztu diren ordutegiak, hauek dira:\nAntsoain: Ostegunetan, 17:30-18:30. Harrobi ondoko parke gunean.\nIturrama-Donibane: Astelehenetan, 17:00-18:00. Asenjo Pintorearen kalea 2\nKanal hauetan artxibatua: Euskara Iruñean | Euskalgintza | Nafarroa | Hizkuntza eskubideak


Inoiz baino aberatsago — Eibar.ORG | Eibarko peoria\nHemen zaude: Hasiera / Blogak / Amatiño / Inoiz baino aberatsago\nInoiz baino aberatsago\nAmatiño 2009/12/01 23:33\nBadut laguna, ni baino zaharragoa, laupabost neska-mutikoren amama, bizi guztian etxekoandrearenak egin eta makroekonomiaz askorik ez jakin arren bere teoria umoretsua duena: “El dinero es como la energía, ni se crea ni se destruye, sólo se transforma… y de paso cambia de manos”. Nere laguna izugarri aberatsa izan zen 60ko hamarkadan. Gero, senarrak enpresa itxi behar izan zuen eta, orduandik, maldan behera.\nNere lagunak arrazoi apurren bat izan badu. Zenbaitek besterik badio ere, gutxienez eztabaidagarria da krisialdiaren ondotik mundua pobreagoa ote den. Behar bada Estatu Batuak bai (Afganistan aldera doazen 30.000 marineena jakin ostean sinesgaitz samarra den arren), eta segurutik baita Europa ere, baina inork ez luke esango Txina, Brasil, India edo Errusia orain dela hamar urte baino behartsuagoak direnik. Nere lagunak esan ohi duen bezala, dirua egon badago, baina eskuz eta herrialdez aldatu da eta, agian, ganorazko zerbait egiten ez badugu, lekuz aldatzen jarraituko du, aldegiten alegia.\nHala ere, nahiz eta nere lagunak aipatu ez, dirua ez da eskuz eta herrialdez soilik aldatzen, baita erabilpenez ere. Seguru gero badirena 1960ko aberatsak gaur egun ozta-ozta bizi direnak, orain dela hogei urte doi bizi arren egun aberats samarrak direnak ere dauden bezalaxe. Baina hori ez da inondik ere aldaketarik nabarmenena. Garrantzitsuena da, oro har, hilaren azkeneko soldataren gainetik, den-denok garela orain inoiz baino aberatsago. Eta horretan datza, hain zuzen, egiazko aberastasuna.\nAtzo bertan Jose Luis Bilbao Bizkaiko Ahaldun Nagusiak emandako datuen arabera, euskal gizarte-ekintzaren etxe-zerbitzuaren kostua 376 euro da hileko, espainiar estatuan 213 den artea; eta zerbitzu hori orduka neurtuz gero, autonomia erkidegoan 13,9 ordu dira hileko eta espainiar erresuman 8,7. Aldi berean, eguneko zentruen kostua 10.256 euro da Erkidegoan, eta 7.873 Estatuan. Erresidentzien kostua 2.113 euro hileko Euskadin, eta 1.441 Espainian. Eta oinarrizko errenta, berriz, 640 euro hileko hemen eta 418 han.\nDatu hauek, horrela bat-batean errenkadan esanda, ez dituzte arrapaladan ari diren blogari gazteak hunkituko baina, berandu baino lehen konturatuko direnez –eta konturatzeko betarik ez badute seinale txarra--, era honetako datuak dira tokian tokiko gizartearen aberastasuna bene-benetan neurtzeko balio duten bakarrenetakoak.\nGaldera da, ordea, zer egin beharko ote duen hurrengo urteetan euskal gizarteak aberastasun maila honi eutsi ahal izateko. Norbera aberastea ez da zaila, horretara jartzea baino ez dago. Zailena da gizartea aberastea. Dirua lekuz aldatzea ez da batere gaitza. Gaitzena guztion mesedetan aldatzea eta banatzea da. Eta nere lagunak inoiz pentsatu ez arren, ezustean baino ez bada ere, euskal gizartea sekula baino aberatsagoa da.\nZelan, baina, goiari eutsi?\nJose Luis Bilbao Bizkaiko Ahaldun Nagusia atzo hizlari Bilbon


Indarrean dagoen legedia jarraituz, Interneteko www.harrobialde.com domeinua, N.I.F. 72493808Q enpresaren titulartasuna duela ezagutarazten dizugu. Harrobialde - Gaztandegiaren helbidea Oztaran bailara 34, Urnieta (Gipuzkoa) da, bertako telefono zenbakia 628 947 240 da eta posta elektronikoko helbidea, aldiz, urtzi@harrobialde.com.\nErabiltzaileak beren borondatez sartzen dira webgunean. Webgunean sartzen denak eta nabigatzen duenak lege oharrak, baldintzak eta zehaztapenak onartzen eta ezagutzen dituela ematen du aditzera. Erabiltzaileak ez du web honetako informazioa legez kontra erabiliko, eta ez du webeko sistema informatikoak kaltetuko edo aldatuko dituen ekintzarik burutuko. Debekatuta dago faltsuak diren edo zuzenak ez diren eta gainontzeko erabiltzaileak okerbidean jar ditzaketen edukiak sartzea eta jakinaraztea. Harrobialdek ahalegin guztia egiten du webgunean argitaratzen diren edukietan akatsik egon ez dadin, eta horiek edozein unetan aldatzeko ahalmena du. Harrobialdek ez du batere erantzukizunik izango webeko informazioan egon litezkeen akatsengatik edo ez-aipatzeengatik. Erabiltzaileak bakarrik du webgunean sartzearen eta edukia erabiltzearen gaineko erantzunkizuna. Harrobialdek ez du inolako erantzunkizunik izango weba edo bere edukiak erabiltzean sor litezkeen ondorio edo kalteen gainean, kalte informatikoak eragitea eta birusak sartzea barne. Harrobialdek egoki irizten dionean, eta araudiko aldaketetara egokitzeko, egin ahal izango ditu aldaketak lege ohar honetan. Aldaketa horiek webgunean argitaratu orduko izango dira baliozko. Harrobialdek bere esku dauden baliabideak erabiliko ditu erabiltzaileen pribatutasuna gordetzeko eta datuak babesteko politikan izandako aldaketak ezagutarazteko.\nHarrobialdek Internetek dituen arriskuez jakitun da, bereziki haurrentzat. Hori dela eta, bere esku dagoen guztia egiten du adingabeek Interneten segurtasunez ibiltzeko aukera izan dezaten. Harrobialdek haurren guraso eta tutoreei adingabeen on line jarduerak zaintzeak duen garrantzia ikusarazi nahi die; haurrei nabigatzen irakastea eta bai beraien bai guraso edo tutoreen izaera pertsonaleko datuak emateak dakartzan arriskuez ohartaraztea funtsezkoa da. Adingabe batek webgunean izena emateko, izapideak amak/aitak/tutoreak egin beharko du. Izena ematerakoan, beren kargu dauden adingabeak webgunean egiten dituzten jardueren erantzule bakar direla onartuko dute. Tutoreek beren ardurapean dauden adingabeen kontuak administratu beharko dituzte eta horietarako sarbidea izango dute eta/edo adingabeek egindako aldaketak onartu ahal izango dituzte.\nWebgunearen gaineko jabetza eskubidea, baita bertako orrialdeen, pantailen, informazioaren, itxuraren, diseinuaren, produktuen eta zerbitzuen gainekoa ere, Harrobialderena da, besterik adierazi ezean. www.harrobialdek.com atarira sartzeak edo bertan nabigatzeak ez du esan nahi Harrobialdek bere jabetza intelektualaren eta industrialaren eskubideei erabat edo partzialki uko egin dienik, transmititu egin dituenik edota baimena eman duenik erabiltzaileek euren xede pertsonalerako erabil ditzaten. Lan hauek baimenik gabe erreproduzituz, banatuz, merkaturatuz edota eraldatuz gero, urratu egingo lirateke Harrobialderen jabego intelektualaren eskubideak. Erabiltzaileak webgunearen titulartasuna kaltetu dezakeen inolako jarduerarik ez duela egingo hitz ematen du. Webgune honetako informazioa baimenik gabe erabiltzean, eta titularren jabetza intelektualaren eta industrialaren eskubideak urratzean, legez dagozkion akzioak gauzatu ahal izango ditu erakundeak, eta, hala dagokionean, zigorrak ere aplikatu ahal izango dira.\nDatu pertsonalak babestea / Sarrera\nIzaera Pertsonaleko Datuen Babeserako araudia betez, erabiltzaileei jakinarazten zaie posta elektroniko bidez, web galdetegien bitartez edota webgune honetan ezarritako beste edozein bitarteko erabiliz emandako datu pertsonal guztiak Harrobialderen fitxategietan gordeko direla erabiltzaileekin harremanetan jarri ahal izateko eta egindako kontsulta edo eskaerei erantzuteko. Erabiltzaileen datu pertsonalak era konfidentzialean baliatuko dira. Harrobialdek Izaera Pertsonaleko Datuen Babeserako indarreko legedia betetzen du eta Datuak Babesteko Espainiako Agentziaren Erregistro Nagusian inskribatuta dago. Web honen bitartez informazioa bidaltzeak datuak deskribatu bezala erabili ahal izateko baimena ematea esan nahi du ezinbestean.\nHarrobialdek zure datu pertsonalen segurtasuna bermatzeko eta horien aldaketak, galera, edo baimenik gabeko erabilera saihesteko beharrezkoak diren antolaketa eta teknika esparruko segurtasun neurriak hartuko ditu, aintzat hartuta egungo teknologiaren maila, bildutako datuen izaera eta dituzten arriskuak, izan gizakiak, ingurune fisikoak zein naturak eragindakoak, betiere izaera pertsonaleko datuak gordetzen dituzten fitxategien segurtasun neurriak arautzen dituen indarreko legedia jarraituz, bereziki Datuen Babeserako Lege Organikoa eta bere garapen araudia. Hori bai, erabiltzaileei informatikako segurtasun neurriak gaindiezinak ez direla jakinarazten zaie; alegia, legez kanpoko esku hartzeetatik edo esku hartze bidegabeetatik erabat salbu egoterik ez dagoela eta, horrelakorik gertatuz gero, Harrobialdek ez duela horren ardurarik izango.\nHarrobialdeko webguneak cookieak erabiltzen ditu nabigazioa erraztu eta hobetzeko helburuarekin. Cookie bat web zerbitzariak erabiltzailearen disko gogorrean utz dezakeen testu artxibo bat da; helburua erabiltzailea berriz ere konektatzen denean identifikatu ahal izatea da. Harrobialdeko webguneak berak sortutako cookieak bakarrik irakurriko ditu. Harrobialdek erabilitako cookieak bakarrik erabiltzaile eta ordenagailu jakin bati lotzen zaizkio, eta ez dute izaera pertsonaleko beste datu batzuetan sartzeko aukera ematen. Nabigatzaile gehienek era automatikoan onartzen dute cookien erabilpena, baina erabiltzaileak nabigatzailea konfigura dezake cookie bat jasotzen duenean ordenagailu pantailan mezu bat jaso eta cookie hori bere disko gogorrean instalatzea eragozteko. Ahalik eta zerbitzu onena emateko eta erabilera errazteko asmoz, www.harrobialde.com webguneak IP helbidea erregistratu egiten du. Horrela bisitatutako orrien kopurua, bisita kopurua eta bisitarien jarduera eta erabilera maiztasuna zenbatu ahal izateko.\nHarrobialderen pribatutasun politika bere irizpideen, lege aldaketen edo jurisprudentzia aldaketen arabera aldatzeko eskubidea du. Harrobialdek aldaketaren bat sartzen badu, webgune honetan bertan argitaratuko du testu berria, erabiltzaileak horren berri izan dezan. Nolanahi ere, webgunera sartzen diren unean indarrean zeuden arauek zuzenduko dute erabiltzaileekin izango den harremana. Hori dela eta, Harrobialdek pribatutasun politika aldian behin kontsultatzea gomendatzen du.


Ur-arazketako ekonomia zirkularraren adibideak: gantz-azido lurrunkorrak eta mantenugaiak berreskuratzea. Ura eta lehentasunezko substantziak berrerabiltzeko zailtasunak. | Elikagaigintzako Hondakin-Uren Tratamendua: aukera berriak\nUr-arazketako ekonomia zirkularraren adibideak: gantz-azido lurrunkorrak eta mantenugaiak berreskuratzea. Ura eta lehentasunezko substantziak berrerabiltzeko zailtasunak.\nCEIT-IK4 y GAIKER-IK4\nBaliabideak berreskuratzeko teknologia eta prozesu berritzaileak aurkeztuko dira:\n(1) Hala hiri-ingurunean nola industrian, digestio anaerobioa erabili izan da hondakin-urak, lohiak eta/edo hondakinak arazteko eta haiei balioa emateko. Energiaren inguruko legediaren aldaketek eta EBk ekonomia zirkularraren alde prestatu duen bide-orriak erakusten dute hondakinen eta hondakin-uren kudeaketan egokitze-beharra dagoela. Digestio anaerobioko (DA) bitartekari nagusiek, gantz-azido lurrunkorrek (GAL), jakin-mina piztu dute testuinguru honetan, erabilerak baitituzte kosmetikaren industrian, petrokimikan, farmazia-industrian eta baita elikagaigintzaren sektorean ere. Nabarmendu beharra dago beste konposatu batzuk lortzeko sintesi-oinarri gisa ere erabil daitezkeela; hala nola kate ertaineko gantz-azidoak edo bioplastikoak lortzeko. Hala, zabaldu egiten da aplikazio potentzialen aukera. Horregatik guztiagatik, gantz-azido lurrunkorrak (GAL) laborategiko eskalan ekoizteko hartzidura anaerobioa erabiltzeari ekin dio Ceit-IK4k, eta plan esperimental bat egin du, instalazio pilotu automatizatu batean, prozesua pixkanaka handitzen joateko. Ekonomia zirkularraren testuinguruan ere erakargarria da mantenugaietan (N, P) aberatsak diren eta ongarritarako balio duten konposatu inorganikoak berreskuratzea. Horren froga dira dagoeneko eskala errealean instalatuak dauden estuvita berreskuratzeko instalazioak. Ceit-IK4k fosforoa berreskuratzeari ekin dio, zeina baliabide ez-berriztagarritzat jotzen baita. Horretarako, estuvitaren prezipitazioaren inguruko lan esperimentala, batetik, eta ereduak egitea eta simulazioa, bestetik, konbinatu ditu.\n(2) Ekonomia zirkularrerantz egiteko EBko planean jaso den funtsezko beste alderdi bat ura berrerabiltzea da. Helburu bi jarri dira: errentagarritasun ekonomikoa handitzea eta hain baliabide natural baliotsuaren kontsumoa txikitzea. Elikagaigintzako ekoizpen-prozesuetan, ur asko behar da, eta kantitate hori pixkanaka urritzeko politikak aplikatzen dira, oro har. Uraren munduko profesionalek aurrean duten egoera berrian, askotarikoak dira tratatu beharreko ur-korronteak, eta askotarikoak, halaber, ur araztuak bete behar dituen baldintzak (haren azken erabileraren arabera: ureztatzeko, hozteko, etab.). Europar Batasuneko eta Espainiako politikak murriztaileagoak dira, oro har, eta bete beharreko muga maximoak gogortu egingo dituztela uste da; baita orain arte arautu ez diren substantzia kimikoei mugak ezarriko zaizkiela ere (hala nola lehentasunezko substantziak edo gorabidean dauden konposatuak). Industrietan uren erabilera optimizatzeko eta urak berrerabiltzeko, eta gizakien eta ingurumenaren osasuna oso neurri handian babesteko tratamenduak garatzeko lanean ari dira Ceit-IK4n.\n(3) Orain dela 100 urte inguru asmatu zuten lohi aktibatuekin hondakin-urak arazteko prozesua, eta, ordutik, etengabe berritu eta hobetu du prozesu hori urak arazteko industriak. Lohi aktibatuen bidezko sistemen ingeniaritzako alderdi erakargarrienetako bat haren malgutasuna da. Hondakin-urak tratatzeko prozesuen diseinua eta eraikuntza ingeniaritzaren esku egon da orain arte, eta oso bakanki hartu da kontuan prozesuaren biologia. Lohi aktiboen bidezko tratamendu orotan, bistan denez, biomasa da ardatz nagusia; hau da, hondakin-uretatik kutsadura eta mantenugaiak kentzen dituzten mikroorganismoen komunitatea. Lohi aktiboan dagoen mikrobio-komunitate horri asko eragiten diote iristen zaion uraren ezaugarriek, tratamendu-sistema motak eta laneko kondizioek. Ordea, oso gutxi dakigu tratamendu-prozesuan duten dinamikaz. Haien portaera eta inguruan zer baldintzatzaile dituzten jakiteko, mikrobio-komunitateak monitorizatu egin behar dira, eta korrelazioak ezarri haien aldaera posibleen eta instalazioko gertaera posibleen artean. Mikrobiologiako teknika aurreratu batzuei esker, gaur egun azterketa hori egiteko moduan gaude, eta, hala, ikasitakoa instalazioaren funtzionamendua hobeto ulertzeko erabil dezakegu. Horri esker, aurrea hartu ahal izango diegu gertatzea nahi ez dugun egoerei, kudeaketa hobea egingo dugu, eta funtzionamendua eta errendimendua optimizatuko.\nHizlariak: Myriam Esteban eta Garbiñe Manterola (CEIT-IK4) eta Javier Etxebarria (GAIKER-IK4)\nMyriam Esteban (Ceit-IK4)\nBiokimikan lizentziaduna (EHU) eta doktorea (Nafarroako Unibertsitatea). Gaur egun, Uraren eta Osasunaren Dibisioko ikertzailea da Ceit-IK4n, eta Ur Industrialen taldeko zuzendariordea. 2014tik, eskolak ematen ditu Tecnunen (Nafarroako Unibertsitateko Ingeniaritza Eskolan). IWAko eta RECeko (Espainiako Konpostaje Sarea) kidea da.\nHondakin-uren eta hondakin organikoen tratamendu biologikoa du ikerlerro nagusia. Eta haren jardueraren ardatza digestio anaerobioa (biometanizazioa) eta konpostajea izan dira. Berriki, gantz-azido lurrunkorren ekoizpenean ere hasi da lanean, eta alor horretako tesi baten zuzendarietako bat da. Ikerketa aplikatuko zenbait proiektutan hartu du parte, bai Espainiakoak bai nazioartekoak, hala nola Europako 7. esparru-programako OPTI-VFA (www.opti-vfa.eu) proiektuan eta LIFE programako Life ANADRY proiektuan. Hogei bat lan zientifiko argitaratu ditu aldizkari espezializatuetan eta Espainiako nahiz nazioarteko kongresuetan.\nGarbiñe Manterola (Ceit-IK4)\nIngurumen Zientzietan lizentziatua (Bartzelonako Unibertsitate Autonomoa) eta doktorea (Nafarroako Unibertsitatea). Gaur egun, Ceit-IK4ko Uraren eta Osasunaren dibisioan egiten du lan, Ur Industrialen taldean. IWA elkarteko kidea da. Ikerlerro nagusia gorabidean dauden konposatuak (farmakoak, pestizidak, gehigarriak, etab.) hondakin-uretan eta ur edangarrian hautematea eta haietatik kentzea da. Ceit-IK4ra joan aurretik, 7 urte baino gehiagoz aritu zen Veoliaren AnoxKaldnes dibisioan lanean, prozesu-ingeniari gisa; han, hiriko eta industriako hondakin-urak arazteko MBBR araztegien diseinuan eta optimizazioan aritzen zen. Zenbait ikerketa-proiektutan hartu du parte, eta nazioartean eragina duten aldizkari batzuetan argitaratutako artikulu batzuen egilekidea da.\nJavier Etxebarria (GAIKER-IK4)\nBiologia Zientzietako lizentziaduna (EHU).\nGAIKER-IK4 zentro teknologikoko ikertzailea.\n20 urte baino gehiagoko esperientzia du ingurumen-proiektuak egiten eta kudeatzen, hondakin-uren eta lurzoru kutsatuen alorrean.\nKoordinatzaile gisa parte hartu du uren alorreko prospektiba teknologiko industrialeko ikerketetan, Prospektiba Teknologiko Industrialen Behatokirako (OPTI), zeina Espainiako Industria Ministerioaren mendekoa baita, eta aditu gisa parte hartu du Behatokiaren uren adierazleen jarraipenean.\nIWAko (International Water Association) kidea da, eta IWAren 2. nazioarteko kongresuko (Berlin, 2001) eta IWAren 8. nazioarteko kongresuko (Busan, 2012) komunikazio-ebaluatzaileen taldean parte hartu du.\nTrebatzaile gisa ere aritu da, Txileko Ingurumen Batzorde Nazionalean (CONAMA) uraren tratamenduari buruzko ikastaro bat ematen, EHUren udako ikastaroetan eta uren eta lurzoru kutsatuen kudeaketa eta tratamenduarekin lotutako zenbait master, mintegi eta hitzalditan. Zenbait artikulu zientifiko argitaratu ditu aldizkari batzuetan: Water Research, Chemosphere, Tecnología del agua, Ingeniería Química, Tecnoambiente, etab.\nTXOSTENA PDF-an DESKARGATU\nGARBIÑE MANTEROLAREN ATALA DESKARGATU\nJAVIER ETXEBARRIAREN ATALA DESKARGATU\nWeb orri honek cookie-ak erabiltzen ditu nabigazioa optimizatzeko. Bisitarekin jarraitzen baduzu, gure pribazitate politika eta cookie-en erabilera onartzen duzu.\tInformazio gehiago


Fiatek Frantzian aurkitu du aspaldi bilatzen zuen bazkidea: Peugeot | Ekonomia | Berria\nFiatek Frantzian aurkitu du aspaldi bilatzen zuen bazkidea: Peugeot\nBat egiteko negoziazioak aste gutxi barru amaitu nahi dituzte. Autoen elektrifikazioak dakartzan kostuak partekatzea da operazioaren xedea\nPSA Peugeot Citroen eta FCA Fiat Chryslerren ikurrak. EFE Tamaina handiagoan ikusi\nEzkontide bila eta bila ari zen Fiat Chrysler (FCA), desesperazio apur batekin, autogintzaren elektrifikazio prozesuak bakarrik eta indarge harrapatuko zuen beldur baitzen. Frantzian bilatu du gehien, eta han aurkitu du. Renaultek aldarean utzi zuen iaz, aitabitxi boteretsu batek —Frantziako Estatuak, akzioen %15en jabea— azken orduko eragozpenak plazaratu zituelako. Halakorik ez da gertatuko bigarren ezkontidearekin, PSA Peugeot Citroenekin. Oraingoan, aitabitxia- ren onespena du ezkontzak —Frantziak PSAren %12,2 du—.\nAsteazken arratsaldean eman zuten loturaren berri, eta atzo egin zuten ofizial. Zeremoniak itxaron beharko du, ordea, ezkontzaren xehetasunak negoziatu behar dituztelako «hurrengo asteetan». Printzipioz, berdinen arteko ezkontza da, konpainia berriaren erdibana izango dutelako PSAk eta FCAk. Baina berdin-berdinak ez direla ulertu dute inbertsiogileek: FCAren akzioak %8,2 gora egin zuen, eta %12,8 behera PSArenak. Beste hitz batzuetan, merkatuak uste duela PSA indartsuak FCA ahulagoa erosi duela. Hala da burtsan: PSAk gehiago balio duenez, 5.500 milioi euroren ordainketa bat jasoko dute FCAko akziodunek, eta frantziarrek saldu egingo dute Faurecia osagaien enpresan duten zatia (%46).\nBurua, PSAko Tavares\nIrudipen hori indartu egiten du talde berriko buruzagi izateko PSAko kontseilari ordezkaria hautatu izana, Carlos Tavares. Presidentea, berriz, FCAko John Elkann izango da, Agnelli familiakoa, Fiaten sortzailea eta akziodun nagusikoa. Egoitza Herbehereetan izango du talde berriak —han dago FCA, zerga kontuengatik—, baina enpresa Frantziatik, Italiatik eta AEBetatik gidatu nahi dute.\nZailtasun franko pasatutakoak dira PSA eta FCA. Frantziarrak porrot egiteko zorian izan ziren, 2014an, baina Frantziako Gobernuaren eta Dongfeng txinatarraren esku hartzeak salbatu zituen, eta urte onak izan ditu orduz gero. Fiatek ere estutasun asko pasatu ditu, eta, gaur egun, adar estatubatuarrari esker da errentagarria —2009an erosi zuen Chrysler taldea—.\nBaina autogintza iraultza teknologiko baten atarian dago, elektrifikazioarena. Eta iraultza horretarako prestatuagoa dago PSA, jada ari baita bere teknologia propioarekin autoak merkaturatzen. Atzeratuta doa Fiat —2020erako agindu du lehen modelo elektrikoa—, eta badu beste harlauza bat du gainean: EBk milioi askotako isuna ezarri ahal dio, ez delako gai izango CO2 isurien muga zorrotz berriak betetzeko.\nFabrika itxierarik ez\nBat eginda, dirutza aurreztu dezakete motor elektrikoen garapenean —3.700 milioi, gehienak lehen urteetan—. Horrek, noski, kaleratzeak eragin ditzake, eta horren beldur dira, Italian batez ere, Fiatek han dituen fabrika batzuetan erdizka ari direlako lanean. Frantziako eta Italiako gobernuek ohartarazi dute «arretaz» begiratuko dutela talde berria. Fabrika itxierarik ez dela izango agindu dute autogileek.\nBat egitea gauzatuko balitz, munduko autogileetan laugarrena osatuko lukete —8,7 milioi auto, iaz—, eta Europan lidergoa jokatuko lukete VW taldearekin. Alemaniarrek merkatuaren %24,3 izan dute urteko lehen bederatzi hilabeteetan, %22,6, berriz, PSAren (%16,4) eta FCAren (%6,2) batuketak. Baina gauzak are parekatuago leudeke furgonetak ere zenbatuz gero, arlo horretan indartsu baitira biak.


1 ekaina de 2020\nGauza jakina da kirola ukendu paregabea dela gorputzerako eta bururako. Bizimodu osasungarria izateko, kirola egitea da oinarri nagusietako bat, betiere norberaren maila fisikoari egokituta. Eta hortxe dago, hain zuzen, zaletasunez lasterka aritzen den korrikalari askoren arazo nagusietako bat: lehenbiziko egunetik, distantzia luzeak egiteari ekiten dio askok, nahiz eta prestatu gabe egon. Izan ere, lasterketa bat prestatzeak edo kilometro batzuetako ibilbidea egiteak lan ona eta berariazko prestakuntza eskatzen dute aurretik, eta aurretiazko horiek egoki egin ezean, lesioak etorriko dira ia ziur. Horregatik, norberak argi eduki behar du nolako muga fisikoak dituen, are gehiago azken hilabeteak etxean itxita pasatu ondoren, aire zabalean kirola egin ezinik.\nMaterial egokia eskura izatea ezinbestekoa da kirolaren munduan hasten denarentzat. Hasieran aski izan litezke kotoizko kamiseta bat (iritsiko da ehun teknikoei begira jartzeko garaia) eta maiz erabiltzen ditugun galtza motz batzuk. Adibidez, ez da komeni jantziak estreinatzea ordubeteko ibilbide bat egitera aterako garenean, urradurak eragin ditzakete eta. Oinetakoek garrantzi berezia dute: pisuari eta ibilbide motari egokitzen zaizkionak izan behar dute. Oinetako desegokiak aukeratuz gero, lesioa etorriko da ezinbestean. “Oinetakoek, batez ere, erosoak izan behar dute. Egokitu egin behar zaizkio gure oinen formari eta lasterka egiteko gure moduari”, azaldu du Fernando Armisenek, trail eta running modalitateetako entrenatzaileek. Oinetako mota aukeratzeko garaian, gainera, kontuan hartu behar da artikulazioen mugikortasuna. “Adibidez, orkatilan mugikortasun gutxi baduzu, oso ongi etorriko zaizu oinetakoen dropa [orkatilaren aldea eta aurreko aldea altuera desberdinean izatea]”. Eta beste gomendio bat: “Ez egin lasterka oinetako lauekin, bortxatu egingo baitituzu atzealdeko giharrak”, ohartarazi du Armisenek.\nHiru aholku oinetakoak hautatzeko\nEz da dirutza bat gastatu beharrik oinetakoak erosten (eskaintza onak dauden 50 euroan hasita, baina egokienak 100 eurotik gora dabiltza), baina jakin egin behar da zer komeni den, norberaren mailatik abiatuta. Hiru alderdi hartu behar dira kontuan.\n1. Neurria. Zer-nolako zenbakia duzun jakiteko, oinetakoa jantzi eta ongi lotu ondoren, eskuko hatz erakuslea nahiko erraz sartzeko adina tarte egon behar du Akilesen orpoaren eta atzeko aldearen artean.\n2. Amortiguazio egokia.\n65 kilotik beherako gizonetan eta 50etik beherako emakumeetan, amortiguazio sinplea, orpoan bakarrik.\n80 kilotik gorako gizonetan eta 65etik gorako emakumeetan, amortiguazio bikoitza (baita oinaren aurrealdean ere) eta zola zabala, kolpe txikiagoak eragiteko artikulazio multzoetan.\n3. Dropa. Orpoak eta oinetakoaren aurrealdeak izaten duten altuera desberdintasuna da. Handia izan daiteke (12 mm), ertaina (8 mm) eta txikia (4 mm). Ez du zerikusirik amortiguazioarekin, eta bai orkatilaren mugikortasunarekin. Artikulazio hori funtsezkoa da mota bateko edo besteko dropa hautatzeko. Zenbat eta handiagoa izan, orduan eta dorsiflexio handiagoa izango da oina lurrean jartzean, orpoa gorago dagoelako oin muturra baino (tibiak barnealdera biratzeari esaten zaio dorsiflexioa).\nOinatza. Nola jakin zurea nolakoa den\nNeutroa. Oinak errotazio txikia egiten du lasterka egitean edo oinez ibiltzean, eta nagusiki oinaren erdialdeak ukitzen du lurra. Ez du behar oinetako berezirik lasterka egiteko.\nSupinatzailea. Lasterkarien %10 bakarrik dira era horretakoak. Orpoaren kanpoaldean eta oin zolan bermatzen da gehienbat zama. Lasterka egitean, beharrezkoa izan daiteke oinetako bereziak erabiltzea. Saltzaileari esan egin behar zaio supinatzailea zarela.\nPronatzailea. Hamar lasterkaritatik sei pronatzaileak dira. Oina lurrean jartzean, aurrealdeko zatia zamatzen da eta, batzuetan, oin zola guztia bermatzen da lurraren gainean. Oinetako bereziak behar izaten dira. Saltzaileari esan egin behar zaio pronatzailea zarela.\nLasterraldiaren ondoren ezinbestean egin beharreko ariketak\nGihar taldea: Sorbaldak eta trizepsa. Atzerantz eraman eta tira egin ukondoari, beste besoa erabiliz. Denbora: gutxienez 20 segundo (*).\nGihar taldea: Erdialdeko ipurmasaila. Zango bat bestearen gainetik pasatuz, piramidala luzatzen da, ipurmasailaren erdigunean. Etzanda egin daiteke. Denbora: 30 segundo.\nGihar taldea: Psoas Iliakoa. Gihar hori laburtu egiten da lasterka goazela. Bere lekura eraman ezean, arazoak agertzen dira gerrialdean. Denbora: 40 segundo.\nGihar taldea: Abduktoreak. Garrantzitsua da tentsioa sumatzea giharrei beherantz eraginez. Denbora: 30 segundo zango bakoitzean.\nGihar taldea: Iskiotibialak. Lasterraldiko motorrak dira. Funtsezkoa da ongi luzatzea, zutik, zangoen behatzei eskuko hatzekin heltzen diegula. Denbora: 30 segundo.\nGihar taldea: Bikiak. Zango bat atzeratu eta aldaka aurreratu. Lagundu oinen muturra altxatzen koskatxo baten gainean jarrita. Denbora: 20 segundo.\nGihar taldea: Koadrizepsa. Erraza eta ezinbestekoa zaintiratuak eta uzkurdurak saihesteko. Berehala sumatzen da arindua. Denbora: 25 segundo.\nZerbait ongi ez doan sintomak\nHauek dira lasterraldi batean sor daitezkeen arazorik ohikoenak. Beti ikusi egin behar da zer gertatzen den eta, beharrezkoa bada, utzi egin behar zaio jarduera fisikoa egiteari edo mantsotu egin behar da.\nBabak. Urradurek eragin ditzakete, gehienean oinetako eta galtzerdi desegokien erruz, edo beroak ere bai. Egokiena izaten da baban pilatu den likidoa ateratzea orratz esterilizatu batekin eta, ondoren, desinfektatzea, azala kendu gabe. Horren ondoren, estali egin dezakezu tiratxo batekin. Babarik ez sortzeko, bi pare oinetako edukitzea komeni da, eta txandaka erabiltzea. Galtzerdiak, hobe josturarik gabeak izatea eta izerdirik hartzen ez dutenak.\nArtikulazioetako mina. Belaunekoa izaten da ohikoenetakoa. Sumatzen denean, lasterka egiteari uztea da onena, lesiorik ez sortzeko. Komeni izaten da pare bat egunez atseden hartzea eta berriz entrenatzen hastean lasterraldi leunak egitea. Gerta liteke orkatilako mina ere agertzea. Hori saihesteko, lehenbiziko egunetan ez da bortxatu behar, eta txandakatu egin behar dira oinez eta lasterka egindako tarteak.\nBarea. Ariketaren ondorioz sabelaldean agertzen den min iragankorra oso trabagarria izaten da, eta utzi egin behar izaten zaio jarduera egiteari. Min zorrotza izaten da, sabelaldean sumatzen dena, saihetsen azpian. Agertzen denean, aldatu egin behar da arnasketa modua (airea sakon hartu eta barrenean eusteak edo sabelaldeko arnasketa egiteak gutxitu egin dezakete mina) edo sabelaldea mugitu (luzaketak eginda edo eskuarekin zapalduz). Saihesteko, kontrolatu egin behar da zenbat solido eta likido hartzen den ariketa egin aurretik eta ariketa egitean.\n* Denbora guztiak zango edo beso bati dagozkio. Bestearekin gauza bera egin behar da.\nBerrikusi gorputzaren kokapena\nBurua aurrerantz begira\nZertxobait aurrerantz eramana\nBelauna gutxi tolestua\nOinak zolarekin edo orpoarekin ukitzen du lurra eta aurrealdearekin ateratzen da


Izaroren ahots goxoaz gozatzeko emanaldia - Eskoriatza - Goiena.eus\nIzaroren ahots goxoaz gozatzeko emanaldia\nImanol Beloki 2018-07-27 08:00\nIzaro Andres musikari mallabitarrak kontzertua eskainiko du, gaur, Zaldibar antzoki kanpoaldean. Uztaileko egitaraua ixteko, Atxorrotx Kultura Elkarteak antolatutako Errekan Gora musika jaialdiaren barruko laugarren ekitaldia 22:30ean hasiko da.\nDoinu goxoez betetako kantuekin etorriko da gaur Izaro Andres musikari mallabitarra Eskoriatzara. Musika intimoa eskainiko du, bere ahots bereziarekin; zalantza barik, bertaratzen diren entzuleak harrapatuko ditu. Emanaldia 22:30ean izango da, Zaldibar antzokiaren kanpoaldean.\nAtxorrotx Kultura Elkarteak antolatutako Errekan Gora musika jaialdiko laugarren emanaldia izango da Izarorena, eta hala emango diote aurtengo edizioari amaiera. Orain arte, Willis Drummond, The Farra Marching Band eta Alai abesbatza izan dira, eta uztaileko egitaraua mallabitarraren kontzertuarekin itxiko da. Hala ere, irailaren 15ean, Atxorrotx mendian festa egingo dute. Zopilotes Txirriaus taldea, umeentzako gunea eta beste hainbat musikari izango dira bertan, besteak beste.\nEz da lehenengo aldia Izaro Andres musikaria Eskoriatzara datorrena. Izan ere, duela bi urte Inkernu tabernan eskaini zuen emanaldia, eta, izan zuen arrakastarengatik, aurtengo Errekan Gora egitarauan ezin zuela hutsik egin erabaki zuten antolatzaileek. Hala, gaurko saioan, Izaro bere bandarekin batera izango da oholtza gainean. "Emanaldi ederra aurreikusten dugu, gainera, Zaldibar antzoki kanpoko eremuak oso ondo funtzionatzen duelako. Iaz, El trio de Medianoche taldea izan zen, eta duela bi urte, Maialen Errotabehere, eta bi kontzertuak oso ondo egon ziren. Gainera, eguraldi txarra badugu, antzokia ere bertan izango dugu, aterpea behar izanez gero".\nBi diskoetako kantak eskainiz\nOm eta Eason diskoetako kantuak eskainiko ditu Izarok, eta, harekin batera, Oriol Flores, Iker Lauroba, Julen Barandiaran eta Garazi Esnaola musikariak igoko dira oholtzara. Eider, Tu escala de grises, La Felicidad, Koilarak, Paradise, Honey eta halako kantu bikainak eskainiko ditu Izarok.


Arantxa Urretabizkaia izango da asteartean Kultur Etxean . diariovasco.com\nArantxa Urretabizkaia izango da asteartean Kultur Etxean\nAstigarragako Harituz Elkarteak topaketa garrantzitsu eta berezi batekin emango dio bere jarduera programari hasiera.\nHurrengo asteartean, irailaren 13an, arratsaldeko 18:00etan Astigarragako Kultur Etxean, idazle, poeta eta Euskaltzaindia-ko kidea den Arantxa Urretabizkaiarekin solasaldia izango da. Bertako Harituz izeneko emakumeen Elkarteak antolatuta eta Astigarragako Udaleko Kultur sailak lagunduta.\nHitzaldia euskaraz izango da eta gaztelerazko itzulpena izango da power point-ean. Equala Aholkularitza Sozialak dinamizatuta, Arantxak gertu-gertutik konpartitu ahalko dituen istorio iraultzaileak. Gai desberdinak mahai gainean jarriko dira.


El signo del Zorro (The Mark of Zorro) - Tyrone Power (1914-1958) oroitzeko saioa - Nafarroako Filmoteka\nOtsailaren 13a, osteguna, 20:00etan.\nIstorioa XIX. mendeko Kalifornian dago girotua. Diego Vega jauna, Alejandro Vega onibar-jabe aberatsaren semea, etxera bueltatu da Espainian denboraldi bat igaro ondoren. Herrian, ikusten du Quintero gobernadoreak gizalegerik gabe jokatzen duela, modu txarrean, despota eta diktadore baten moduan. Diego jaunak mozorrotu eta, ezkutuan, zapalduen alde egiteko erabakia hartzen du. Aldi berean, bi amodio bizi ditu, bata Lolitarekin, gobernadorearen iloba ederrarekin; eta bestea Inesekin, gobernadorearen emaztearekin. Gainera, Pasquale kapitainari, gobernadorearen akolito trebeenari, aurre egin beharko dio.\nEkintza eta maitasun kontakizun klasikoen laburbilduma da, eta zuzenarekin bat egitea eragiteko osagai egokiak dauzka. Hala, ikusleek protagonistarekin bat egin zuten eta, ondorioz, Tyrone Power izar bihurtu zen.\nSoinu-banda onenaren sarirako hautagai izan zen eta 2009an Estatu Batuetako Kongresuko Liburutegiko National Film Registry delakoan sartu zuten, “kultura, historia eta estetika aldetik garrantzitsua” dela-eta zaintzeko.\nZuzendaritza: Rouben Mamoulian.\nGidoia: John Taintor Foote.\nEkoizpena: 20th Fox\nArgazkia: Arthur C. Miller (B/N).\nAntzezleak: Turone Power, Linda Darnell, Basil Rathbone, Gale Sondergaard, Eugene Pallete, J. Edward Bromberg, Montagu Love, Janet Beecher.


Dilbert - Wikipedia, entziklopedia askea.\nDilbert tira komiko ezagunaren izena da. Munduko aldizkarietan 1989tik aurrea atera zen. Tirak hiru marrazkitan banatzen dira; Dilbert eta beste pertsonaien arteko Ipar Amerikako bulegoko istorio umoretsu eta sarkastikoak irudikatzen dizkigu Scott Adamsek.\nScott Adams ingeniari ohia dugu Berkeley (Kaliforniako Unibertsitateko) ikasle ohia, marrazkilari zorrotza da, eta bere irudiak, bulegoetako benetako bizitza umore satirikoa kalitatez adierazten digu.\nScott Adams sortutako tira komikoa (edo strip ingelesez) gai nagusia hau da: Dilbert pertsonaia nagusiaren abenturak kontatzen ditu.\nDilbert ingeniaria da eta ordenadore edo konputagailuekin lan egiten du. Dilbertek bulegoetako pertsonai estereotipoak marrazten ditu: zuzendari inkonpetentea, giza eskubide zuzendari diabolikoa, denbora luzeko gizonezko langile baldarra, denbora luzeko emakumezko langile estresantea, praktiketako langile argia,...\nDilbertek beste pertsonaiarekin bizi da etxean, Dogbert (txakur laguna) et Ratbert (arratoi laguna); horretaz gain lanean Ipar Amerikako (AEB et Kanadako) bulegoetako ohiturak eta lan giroa marrazten dizkigu Scott Adamsek: bulego layout eta konfigurazioa, kafea hartzeko sukaldetxoa eta abar.\nDilberten bulegoko lagunak besteak beste hauexek dira: –PHB (Pointy Haired Boss) zuzendaria, –Catbert Giza Baliabideen Zuzendaria, katua da –Wally ingeniari zaharra –Asok praktiketan dagoen ikaslea –Alice (nahiz eta enpresa nazkatu oso langile leiala


Uauatxua Familiarteko Kontzertua. GasteizHirukide | Hirukide\nUauatxua Familiarteko Kontzertua. Gasteiz\nAbesten eta hitz egiten den musika jaioberrien lehenengo kontaktuetako bat izaten da. Kontzertu honetan, publikoak hainbat kulturatako doinu ezagunak entzun ahal izango ditu, bai eta musika klasikoko sehaska-kantak ere. Xedea da gure publiko gazteari munduratu ziren lehen egunetako doinuak ekartzea gogora. Horretarako, onomatopeiarekin jolastuko gara, alegia, haur-kanten berezko soinuarekin, zeina, kulturaren arabera, ez den izaten beti berdina.\nEguna: 2019ko otsailak 17\nLekua: Federico García Lorca Antzokia\nGomendaturiko adina: 1 eta 3 urte bitartean\nhttps://hirukide.com/eu/uauatxua-concierto-en-familia-vitoria-gasteiz/https://hirukide.com/wp-content/uploads/2019/01/Uauatxua.jpghttps://hirukide.com/wp-content/uploads/2019/01/Uauatxua-300x300.jpg 2019-01-30T18:03:21+00:00 HirukideFamilia aisialdia\nAbesten eta hitz egiten den musika jaioberrien lehenengo kontaktuetako bat izaten da. Kontzertu honetan, publikoak hainbat kulturatako doinu ezagunak entzun ahal izango ditu, bai eta musika klasikoko sehaska-kantak ere. Xedea da gure publiko gazteari munduratu ziren lehen egunetako doinuak ekartzea gogora. Horretarako, onomatopeiarekin jolastuko gara, alegia, haur-kanten berezko soinuarekin,...


Izendatu dituzte hautets-mahaietako kideak : Oarsoaldeko Hitza\nIzendatu dituzte hautets-mahaietako kideak\nPertsona bakoitzak udalak lehenengoz baliatu duen kontsulta sistema bati esker jakin dezake mahaiko kide izatea tokatu zaion zozketan edo ez.\nUztailaren 12an egingo diren Eusko Legebiltzarrerako hauteskundeetarako hautets-mahaietako kideak izendatzeko zozketa egin zuten atzo, eta gaurtik kontsulta dezakete herritarrek tokatu zaien edo ez. Horretarako, esteka honetan egin dezakete kontsulta.\nLehen aldiz erabili du udalak kontsulta sistema hori; nahikoa da pertsona bakoitzaren datuak txertatzea hautets-mahaietako kide gisa izendatu duten edo ez jakiteko. Hala ere, kontsulta horretan soilik titularrak azaltzen dira, eta ez ordezko gisa aukeratutakoak zozketa bidez —kargu bakoitzerako bederatzi ordezko izendatu dituzte—. Eskualdeko hauteskunde batzordeak kasu batzuk salbuesten ditu, eta hala gertatuko balitz, mahaiak eratzeko aipatu zerrenda erabiliko da. eta dagokien pertsonei zuzenean jakinaraziko zaie.


topic_facet:"Mekanizazioa (Heziketa Zikloa). Erdi maila" topic_facet:"Automatizazioa eta robotika industriala (Heziketa Zikloa). Goi maila" topic_facet:"Elektrizitatea eta automatismo elektrikoak (Modulua)" topic_facet:"Produkzioko Sistema Automatikoen Muntaia eta Mantentze Lanak (Modulua)" topic_facet:"Fabrikazioaren Automatizazioa (Modulua)" topic_facet:"Linea Automatizatuen Eroapena eta Mantentze Lanak (Modulua)"\nProposatutako gaia: Mekanizazioa (Heziketa Zikloa). Erdi maila Proposatutako gaia: Automatizazioa eta robotika industriala (Heziketa Zikloa). Goi maila Proposatutako gaia: Elektrizitatea eta automatismo elektrikoak (Modulua) Proposatutako gaia: Produkzioko Sistema Automatikoen Muntaia eta Mantentze Lanak (Modulua) Proposatutako gaia: Fabrikazioaren Automatizazioa (Modulua) Proposatutako gaia: Linea Automatizatuen Eroapena eta Mantentze Lanak (Modulua)\nAutomatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Zer potentzia kontratatu behar den jakitea | Consumer\nZer potentzia kontratatu behar den jakitea\nFinko bat aurrez daiteke, beharrak ezagutzen badira\nEgilea: mediatrader 2002-ko abuztuak 5\nEtxebizitza berri baterako potentzia elektrikoa kontratatu behar denean edo lehendik dagoena berrikusi nahi denean, kontuan hartu behar da zer behar diren behar baino gehiago ez ordaintzeko. Erabiliko den potentzia ezartzeak esan nahi du karga elektrikoa eskatzen dena baino handiagoa denean, potentzia kontrolatzeko etengailuak korrontea moztuko duela.\nEtxeko erabiltzaileentzako tarifa elektrikorik ohikoena 2.0 da, baina gaueko tarifa baldin badugu 2.0N da, baina behar den potentzia elektrikoa kalkulatzeko, aldi berean funtzionatzen duten gailu elektrikoen potentziak batu behar dira. Kopuru horri berme edo segurtasun tarte txiki bat gehitu behar zaio. Konpainia elektrikoek gehienezko potentzia batzuk eskaintzen dituzte, eta horietara egokitu behar da tarifa kontratatzeko unean. Potentzia horiek, normalean, 1.100 watt-en multiploak dira (1.100 W, 2.200 W, 3.300 W…); beraz, aurrez egindako aldibereko potentzien batura baino handiagoa den potentzia kontratatu behar da.\nOso garrantzitsua da benetan zer potentzia behar den jakitea, argindarraren ordainagirian ordaintzen den kopuru finkoa kontratatutako kilowatt-en araberakoa baita. Kontuak egin ondoren kontratatutako potentzia aldatu nahi bada, bai handitzeko, bai txikiagotzeko, aldaketaren berri eman beharko zaio enpresa hornitzaileari.\nElektrizitatea kontratu tarifa\nBonbilla dikroiko argitsuenak


3 urterekin frakasatua, eta 12rekin dopatua • ZUZEU\nNicole Impresciak Manhattango Epaitegi Gorenean salatu du York Avenue Preschool zentroa, Lucia bere alabak hiru astean zentro horretan formak eta koloreak bereizten ikasi zuelako ERB azterketak prestatzen aritu beharrean. ERB galdetegiak eliteo ikastetxeetan sartzeko haurrei egiten dizkieten galdetegiak dira. Amak alabak Ivy Leaguen (Brown, Columbia, Cornell, Dartmouth, Harvard, Pennsylvania, Princeton edota Yaleko unibertsitateak) ikas dezan nahi du, eta York Avenue Preschoolek umeak horretarako zituen aukera guztiekin akabatu du. “Ivy LEaguen sartzeko lehen urratsa haurtzaindegian eman beharko litzateke”, adierazi ei du amak.\nAmak dio alabaren bizia “arruinatu” dutela, eta “estafaturik eta frustraturik sentitzen dela, ama. “Umeak ez du behar zuen haurtzaindegia topatu. Eta horrek esan nahi du ez dela eskola pribatu egokira joango. Eta ondorioz, ez da inoiz Ivy Leaguera iritsiko, eta ez du lan on bat izango. Hiru hurte ditu eta bere bizia akabatua dago”. Horrelako gurasoekin, ziurrenik bai.\nBaina goiko hori ez da haurren hezkuntzari buruz aste honetan irakurri dudan albiste bitxi (bitxi diot, zerbait esateagatik) bakarra. Igor Walilko gaztetxoaren kontra egin ei du Lausanako Kirol Arbitraia epaitegiak, 12 urterekin karting pilotua dopatu egin omen zelako, hala diote behintzat gernu azterketek. Iazko udan eman zuen mutikoak positibo, Suitzako karting txapeldun nazional bihurtu zenean, Niquetamida hartu omen zuen.\nHartu bazuen ala ez, edo eman bazioten ala ez, orain 13 urte dituen mutikoa epaitegiz epaitegi darabilte ez zela dopatu frogatu nahian, albisteak dio “oso zaila” ari dela izaten hau guztia gaztetxoarentzat, izango ez da bada!\nIrudia | Haurren hezkuntza | z | LGPL\nEz jolastu palestinarren zapalkuntzarekin: EH-Palestina eguna Zestoan


Bakailao-kauseren errezeta - Mercadona\n375 g bakailao, hezurrak kenduta\n10 g perrexil\n50 g tipula\n120 g gari-irin\n8 g legamia\n1. Tipula eta baratxuria txiki-txiki egin, eta erregosi.\n2. Gehitu bakailaoa eta perrexila, haiek ere txiki-txiki eginda.\n3. Prestatu nahaste bat arrautza irabiatuekin, urarekin, eta irin eta legamia bahetuarekin.\n4. Ondo irabiatu, eta gehitu bakailaoa, tipula, baratxuria eta perrexila. Nahasi dena.\n5. Hartu bi koilararekin, eta olio berotara bota (olio ugari jarri).\n6. Frijitu, gorritu arte.\n7. Atera eta utzi paper gainean, olioa xurgatzeko.\nKausera hauei laguntzeko lehen plater bat nahi baduzu, ideia on asko aurkituko dituzu gure errezeten atalean.